Ukoliko imate Mac računar, ovo je virus od kog bi trebalo da se čuvate : tehnopedija\nPametni sistem distribucije malvera širi se partnerskom mrežom, veb-sajtovima za zabavu, pa čak i Vikipedijom, pokazujući da čak i korisnicima koji posećuju samo legalne veb-sajtove treba dodatna zaštita onlajn.\nUprkos tome što se macOS tradicionalno smatra mnogo sigurnijim i bezbednijim sistemom, još uvek postoje sajber kriminalci koji pokušavaju da profitiraju od korisnika macOS-a. Na osnovu statistike kompanije Kaspersky, dobar primer toga je Shlayer – najrasprostranjenija macOS pretnja u 2019. godini. Specijalizovana je za instaliranje advera – programa koji terorišu korisnike postavljanjem nedozvoljenih oglasa, presretanjem i prikupljanjem upita korisnika u pretraživaču i izmenom rezultata pretrage kako bi se distribuiralo još više reklamnih poruka.\nUdeo malvera Shlayer u svim napadima na macOS uređaje koje su registrovali Kaspersky proizvodi u periodu od januara do novembra 2019. godine iznosilo je gotovo trećinu (29,28%), pri čemu je skoro svih ostalih top 10 macOS pretnji bio adver koji je instalirao Shlayer: AdWare.OSX.Bnodlero, AdWare.OSX.Geonei, AdWare.OSX.Pirrit i AdWare.OSX.Cimpli. Štaviše, otkad je Shlayer prvi put otkriven, njegov algoritam infekcije se skoro nije promenio, iako se njegova aktivnost nije smanjila, što ga čini posebno relevantnom pretnjom od koje je korisnicima potrebna zaštita.


Samo tri općine u TK mogu izdavati dokumente za izgradnju objekata - Kameleon M&M\nSamo tri općine s područja Tuzlanskog kantona od 1. januara mogu izdavati urbanističke saglasnosti za izgradnju stambenih i poslovnih objekata, dok 11 preostalih općina u ovom kantonu po zakonu neće na to imati pravo. Ovo je izjavila direktorica Zavoda za prostorno uređenje i urbanizam Tuzlanskog kantona Dragica Tešić, ističući da su po važećim propisima sve općine bile dužne još 2008. godine izraditi i usvojiti svoje prostorne planove na temelju kojih se mogu izdavati urbanističke i građevinske dozvole za gradnju objekata.\n– Dosad je svoj prostorni plan na vrijeme usvojila jedino općina Doboj Istok, sa zakašnjenjem su usvojili Gračanica i Tuzla, dok ostale općine nisu realizirale ovu zakonsku obavezu. Naime, ti su planovi trebali biti urađeni dvije godine nakon usvajanja Prostornog plana TK, a taj rok je davno prošao. S obzirom da nisu, neće moći izdavati saglasnosti za izgradnju stambenih i poslovnih objekata i to će biti veliki problem – kazala je Tešić, uz napomenu da je rok za usvajanje ovih dokumenata četiri puta produžavan, te da s takvom praksom konačno treba prestati.\nS obzirom na ove okolnosti, u općinama i Tuzlanskom kantonu u cjelini, najvjerovatnije će se nastaviti s bespravnom gradnjom koja je, inače, godinama veliki problem. U tome prednjači Tuzla u kojoj je, kako se pretpostavlja, nelegalno izgrađeno oko 12.000 objekata.\n– U cijelom Tuzlanskom kantonu postoji više od 25.000 objekata izgrađenih bez potrebnih saglasnosti i građevinskih dozvola. Općinama je dat rok od godinu da usvoje prostorne planove i zabranjeno im je da izdaju urbanističke saglasnosti i rješenja za gradnju objekata mimo tih planova. Koliko znam, taj je rok istekao 31. decembra 2014. godine – izjavio je za Fenu profesor na Rudarsko-geološkom i građevinskom fakultetu u Tuzli i bivši ministar u Vladi TK dr. Zvjezdan Karadžin.\nU Zavodu za prostorno uređenje TK najavili su da će o ovome stav morati zauzeti kantonalna vlada, kako posljedice mogućih problema ne bi osjetili jedino građani i pravni subjekti koji namjeravaju graditi poslovne objekte.\nbespravna gradnja dokumenti za gradnju istaknuto tuzla


Crna Gora: Petnaestogodišnjak vozio 200 kilometara na čas, dobio vaspitnu mjeru ukor - Glas Srpske\nCrna Gora: Petnaestogodišnjak vozio 200 kilometara na čas, dobio vaspitnu mjeru ukor\nSrna 23.05.2022 20:54\nPODGORICA- Tri muškarca, od kojih je jedan maloljetan, uhapšena su jer su upravljali vozilom brzinom većom od 100 kilometara na čas od dozvoljene na magistralnom putu Podgorica - Bar, saopšteno je iz crnogorske Uprave policije.\nU mjestu Goričani juče je kontrolisan R.B. /15/ koji je upravljao automobilom brzinom od 201 kilometar na čas na dijelu puta gdje je brzina ograničena do 80 kilometara. On je uhapšen zbog prekršaja u saobraćaju i priveden nadležnom sudiji za prekršaje, gdje mu je izrečena vaspitna mjera - ukor, navodi se u saopštenju.\nPripadnici Grupe policije za bezbjednost saobraćaja juče su kontrolisali S.N. /61/ koji je upravljao automobilom brzinom od 194 kilometra na čas na dijelu puta gdje je brzina ograničena do 80 kilometara. On je uhapšen i priveden sudiji za prekršaje gdje je kažnjen novčanom kaznom od 800 evra.


Intervju /Dodik: RS je bolji dio BiH, da nije u ovakvoj državi bila bi najperspektivnija / Radio Sarajevo\nIntervju / Dodik: RS je bolji dio BiH, da nije u ovakvoj državi bila bi najperspektivnija\n04. 05. 2017. u 16:52:00 Srna\nPredsjednik RS-a Milorad Dodik rekao je da BiH može postojati samo pod jednim uslovom - "da se ono što je oteto Srbima i Hrvatima vrati, a da muslimani, Bošnjaci, grade svoju zajednicu onako kako oni misle da je perspektivno u njihovom dijelu BiH".\n"Treba da se nađemo u Sarajevu na tri, četiri funkcije koje su propisane Ustavom BiH, koji je sastavni dio Dejtonskog sporazuma. Sve drugo nema smisla, ni perspektive. Ako ne bude tako, na ovim prostorima biće priznato samo ono što može da funkcioniše, a jedino što ima legitimitet da funkcioniše je RS", istakao je Dodik.\nOn je podsjetio da RS ima teritoriju, narod koji je obožava, voli i brani, ima svoju vladu i funkcionalne institucije vlasti, zakonodavstvo koje korespondira sa savremenim i civilizovanim svijetom.\nDa nije u ovakvoj BiH, rekao je Dodik za 'Narodne novine', Republika Srpska bi bila jedna od najperspektivnijih na prostoru bivše Јugoslavije.\nOnima koji priželjkuju promjene u sastavu Vlade RS-a, Dodik je poručio da kabinet Željke Cvijanović radi dobro, kvalitetno i u kontinuitetu, te da priča o navodnoj rekonstrukciji nije na dnevnom redu.\n"Rezultati su vidljivi: rast ekonomije za tri odsto, koji je najveći u regionu, očuvanje plata i penzija, nivoa zaposlenosti, povećanje nivoa proizvodnje. Tu su i mnoge investicije, od gradnje auto-puteva, bolnica, rekonstrukcije škola, izgradnje vrtića, brojnih infrastrukturnih projekata...", naveo je Dodik.\n"Ne kažem da nema elemenata koji bi mogli da budu bolji. Ali, nismo mi jedini gdje može biti bolje. Može bolje i u Americi. BiH se, mislim na državnu zajednicu, ne može porediti sa RS-om. BiH je u rasulu. Ona je imaginacija koju su napravili stranci da bi se ovdje zabavljali našim problemima. Vidimo i šta se dešava u Federaciji, koja nikada nije uspjela da profunkcioniše. Јednostavno, RS je bolji dio BiH, to niko ne može da ospori", naglasio je Dodik.\nTagovi: RS BiH Milorad Dodik intervju\nJavne nabavke / Dodik sedmično troši prosječnu plaću za kupovinu cvijeća\nMUP KS / Tuča u Sarajevu: Dvojica uhapšena, dvojica teško povrijeđena\nBiH / Švedski mediji: Policija RS pretukla našeg državljanina\nProtest / Kroz Sarajevo pronesen "tabut" Mohameda Morsija\nPravosuđe / Otvoren disciplinski postupak protiv Dalide Burzić


Stoltenberg: Prisustvo NATO-a na Arktiku potrebni zbog porasta prisustva Rusije\nIzvor: Vostok.rs, 04.Dec.2019, 09:30\nNATO treba da osigura prisustvo na Arktiku i investira u arktičku vojnu tehniku, bez povećanja napetosti sa Rusijom u regionu, izjavio je generalni sekretar NATO-a Jens Stoltenberg. „Mi treba da garantujemo prisustvo NATO-a na Arktiku, da investiramo u nove brodove arktičke klase, avione, izviđačka sredstva. U isto vreme, ja sam uvek delio princip: ’Što su veće geografske širine, manje su napetosti‘. U krajnjem slučaju treba da se trudimo da održavamo saradnju sa svim državama Arktičkog saveta, uključujući Rusiju“, rekao je Stoltenberg.\nOn je naglasio da su takve mere potrebne zbog porasta prisustva Rusije na Arktiku, kao i zbog kineskog prisustva, topljenja leda, geografskih promene, otvaranja novih ekonomskih mogućnosti i morskih puteva između istoka i zapada. Ranije je Moskva upozorila da SAD pokušavaju da uspostave kontrolu nad resursima Arktika.\nBlic: “SIGNAL RUSIJI” Stoltenberg: NATO će odgovoriti na bilo kakav napad na Poljsku ili Baltik\nB92: Počinje samit NATO, a prva poruka upućena Rusiji: Odgovorićemo na svaki napad\nRTS: Stoltenberg: NATO će odgovoriti na svaki napad na Poljsku ili Baltik\nVostok.rs: „Kroz prisustvo NATO snaga u Poljskoj i baltičkim zemljama šaljemo Rusiji veoma snažan signal“


Nesvakidašnja slika stiže iz zavejane Rusije gde se jedan bagerista surovo osvetio dvojici momaka koji su ga napali.\nIncident se dogodio na jednom zabačenom putu, gde su momci uleteli u raspravu oko toga ko ima prvenstvo prolaza. Momci su verovatno poludeli što bager neće da se skloni i da pusti njih da prođe, pa su izleteli iz kola da prebiju bageristu.\nČitav incident snimao je još jedan učesnik u saobraćaju, koji je potom odlučio da se umeša u celu frku. Kada je počeo da dobacuje momcima da ostave bageristu na miru, oni su krenuli ka njemu da ga biju, a u tom trenutku se iza njihovih leđa odigrala najneverovatnija scena. Pogledajte:


Tužilaštvo: Zastareo postupak protiv Bogoljuba Karića\nM. D. 23. septembra 2016. 13:03\nViši sud u Beogradu obustavio je još u februaru ove godine krivični postupak protiv Bogoljuba Karića, zbog nastupanja apsolutne zastarelosti krivičnog gonjenja u postupku u kojem je bio optužen za zloupotrebu položaja odgovornog lica, potvrđeno je u Višem tužilaštvu koje je podiglo optužnicu protiv njega.\nRešenje o zastari krivičnog gonjenja stiglo je tužilaštvu u februaru ove godine, precizirali su u tužilaštvu.\nKarić: Ja sam srpski Tramp, želim mesto premijera!\nZastarelost krivičnog gonjenja protiv Karića u postupku pred Višim sudom nastupila je zbog proteka 10 godina od pokretanja krivičnog gonjenja, odnosno dvostruko vreme od zaprećene kazne od pet godina zatvora za krivično delo koje se Kariću stavljalo na teret.\nViše tužilaštvo u Beogradu podiglo je 17. septembra 2010. optužnicu protiv Bogoljuba Karića i ostalih, koja još nije stupila na snagu.\nBogoljub Karić je pre pokretanja krivičnog postupka bio vlasnik BK Televizije, kao i banke „Braća Karić“, „Astra Simit“ i drugih kompanija.\nTeretio se da je sa saradnicima sa računa „Mobtela“ prebacio više od 60 miliona evra na preduzeća „BK grupa“ i privatne račune tako što su kontrolisali Upravni odbor „Mobtela“.


Air France će nadoknaditi emisiju ugljen-dioksida na domaćim letovima | Ekspres.net\nAir France će nadoknaditi emisiju ugljen-dioksida na domaćim letovima\nAvio-kompanija Air France je odlučila da nadoknadi celokupnu emisiju ugljen-dioksida na svojim domaćim letovima. Kako bi ovo ostvarila, kompanija će od januara 2020. uzeti učešće u projektima koji su podržani od strane poznatih organizacija za zaštitu životne sredine. Reč je o emisiji gasova koju dnevno proizvede više od 450 letova u domaćem saobraćaju.\n“Neophodno je da se avio-industrija okrene ka ekološki odgovornim formama poslovanja i Air France dobrovoljno preuzima nove obaveze do 2030. godine. Odlučila sam da uvedem mere kako bismo nadoknadili celokupnu emisiju ugljen-dioksida na našim domaćim letovima i time omogućili putnicima da širom Francuske putuju na ekološki ispravan način. Avio-prevoz povezuje ljude i promoviše otvorenost, a naša je ambicija da budemo pokretačka i inovativna sila u održivoj avio-industriji”, izjavila je An Rigaj, izvršna direktorka Air France-a.\nAir France je odlučio i da do 2030. godine prepolovi emisiju ugljen-dioksida po putniku po kilometru u odnosu na 2005. godinu, odnosno da se na 100 kilometara troši manje od tri litre goriva po putniku.\nTakođe, od 1. oktobra 2019, Air France je uveo sortiranje otpada na svojim letovima za Pariz. Posebno se odvajaju plastika (flaše), karton (tetrapak), aluminijum (limenke) i staklo (boce za vino i šampanjac). U vezi s ovom akcijom, Air France je odlučio da od kraja 2019. eliminiše svu plastiku za jednokratnu upotrebu (čaše, pribor za jelo…) na svojim letovim, smanjujući upotrebu ovog materijala za 1300 tona godišnje.\nTags air franceekologijakompanijaotpadugljen dioksid\nPosle šest godina avion Er Fransa sleteo na beogradski aerodrom Kompanija Mercator-S nosilac žiga: „Zaštićen potrošač“ SKYPE: Jeftini telefonski razgovori – dobra zarada PINTEREST: Ubodi i zaradi


Spartan King: Oseti snagu dobitnih spinova i radost ekskluzivnih bonusa - Dan u Beogradu\nNaslovna » BG svaštara » Promocije » Spartan King: Oseti snagu dobitnih spinova i radost ekskluzivnih bonusa\nNeko drugi 2. decembar 2020. Promocije 2 komentara\nPravac Termopilski klanac gde se pridružujemo kralju Leonidi i hrabrim Spartancima u bici protiv Persije.\nA na putovanju kroz istoriju prate te ekskluzivni bonusi – 100 BESPLATNIH SPINOVA čeka te na računu čim se registruješ na meridianbet.rs\nBonus preuzmi odmah OVDE!\nMuzika i grafika koja u online slotu dočaravaju duh epohe, a tu su i regularni 2×2 džokeri, besplatni spinovi i nasumični multiplikatori koji keš dobitak uvećavaju i do 25 puta!\nOnline casino slot igrica Spartan King dolazi u pet kolona, četiri reda i 40 fiksnih isplatnih linija. Tablu čine klasični kartaški simboli, vaze, mačevi, kacige i falangama, do specijalnih džoker i scatter simbola. Kao u drevnoj Sparti.\nDodata vrednost ovog video slota je što poseduje i specijalne džokere koji pokrivaju četiri polja i tako donose pojačane isplate. Kao što ste navikli kod ovakvih igara, tu su i scatter simboli, koji uvećavaju ulog do 20 puta i pokreću 12 besplatnih spinova, a mogu se i ponavljati i tako donositi dodatne besplatne spinove.\nVideo slot igrica Spartan King omaž je jednom od najslavnijih kraljeva antike koji se sa svojom vojskom borio do poslednjeg daha.\nIsprobaj igru prepunu bonusa već danas na dobro poznatoj adresi merdianbet.rs.\nPomoću regularnih i duplih džokera, preko osnovne i bonus igre vodi put do sjajnih dobitaka do 7.480 puta većim od vaših uloga!\nPrethodni Vežbanje: Kvalitetan trening – zdravo telo\nSledeći Bečki Novogodišnji koncert u vreme korone\n2. децембра 2020. at 17:24\nBesplatbi spinovi na Scopa du mi se top pokazali dobio sam nesto kesa.Ovaj slot cim ima 40 isplatnih linija ne moze da ne placa dobto\n2. децембра 2020. at 19:37\nMeridian kazino i dalje greje atmosferu iako je decenbarsko hladno vece! A da lepota topline i radosti predje na nas tu su bonusi ,besplatni spinovi i nikad veci nagradni fond….\nHajmo u Termopilski klanac!!!!!


Jeftini letovi iz Bukurešta za Krf - Avio karte Bukurešt Krf - eSky.rs\nAvio karte iz Bukurešta za Krf\nPretražite letove iz Bukurešta za Krf\nProverite najbolje prilike za letove iz Bukurešta za Krf\nKada rezervisati letove za Krf\nOtopeni Henri Coanda - Ioannis Kapodistrias\nZa rutu iz Bukurešta za Krf nema direktne veze\nNajkraći letovi s presedanjem traju oko 7h 12min.\n✔ Postoje li posebne ponude za letove iz Bukurešta za Krf na eSky.rs?\n✔ Mogu li se pobrinuti za osiguranje prilikom rezervacije leta iz Bukurešta za Krf?\n✔ Ako rezervišem let iz Bukurešta za Krf, mogu li da rezervišem ujedno i smeštaj?\n✔ Koje avio-kompanije nude letove iz Bukurešta za Krf?\nBudite sigurni, da na eSky.rs ponuda letova iz Bukurešta za Krf uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Bukurešt - Krf\nJeftini letovi do Rumunije Jeftini letovi iz Rumunije Jeftini letovi za Sibinj Jeftini letovi iz Sibinja Jeftini letovi Misteli Jeftini letovi Misteli\nJeftini letovi do Hondurasa Jeftini letovi iz Hondurasa Jeftini letovi do Bulawayo J. M. Nkomo Jeftini letovi od Bulawayo J. M. Nkomo


KAKO IZGLEDA PUT DO GRČKE: Radno vreme graničnih prelaza, na kom nasumice testiraju i gde je najjeftiniji PCR test\nSrbi najviše biraju granični prelaz Evzoni ali on i dalje radi od 6.00 ujutro do 23 časa\nPravila igre, odnosno, ulazak u zemlju Helena, i dalje su ista od kako se otvorila granica: za ulazak u Grčku potreban je popunjen PLF formular, zatim potvrda o vakcinaciji, negativni PCR test ne stariji od 72 sata, >> Pročitaj celu vest na sajtu SrbijaDanas.com << te i potvrda da ste preležali koronu u periodu od dva do devet meseci pre putovanja i imate potvrdu o tome u vidu pozitivnog PCR ili antigenskog testa kojima vam je virus dijagnostikovan.\nOni koji su odlučili da se ka Grčkoj upute preko Bugarske i graničnog prelaza Promahonas treba da znaju da on, za razliku od prelaza Evzoni, radi 00-24. Pravila za ulazak u Grčku su i tu ista - od putnika se svuda traži ista dokumentacija, ali se na Promahanosu putnici nasumično testiraju.\nUpravo to nasumično testiranje stvara gužvu na graničnim prelazima, što vozače i turiste čini malo nervoznim. Međutim, kada vam klimnu glavom i prođete ucrtane linije, sve to nestane prilikom prvog udisaja mirisa bora i mora u vazduhu.\nŠto se tiče Evzonija, tu je priča i dalje ista, makar do nove odluke grčkih vlasti. Granični prelaz između Severne Makedonije i Grčke i dalje radi od 7 do 23 sata po grčkom vremenu, odnosno od šest do 22 sata po našem. Takvo radno vreme, ali i jeftiniji PCR test doveli su do novog trenda među turistima iz Srbije.\nNaime, budući da je u Srbiji cena PCR testa 9.000 dinara, što je za jednu prosečnu četvoročlanu porodicu, pod uslovom da su roditelji vakcinisani ili su preležali koronu, trošak od 18.000 dinara ako su deca starija od šest godina, mnogi se odlučuju da PCR test urade u Severnoj Makedoniji, gde je cena oko 25 evra.\nIako ova praksa za sada važi i dalje, krajem maja meseca direktor Nacionalne asocijacije turističkih agencija Aleksandar Seničić naveo je kako će ovakav način uštede srpskih turista biti moguć sve dok grčke vlasti ne proglase zeleni sertifikat jedinim priznatim dokumentom za putovanje u stranu zemlju.\n- Zeleni sertifikat se generiše sa zvaničnim podacima iz E-Uprave i tada nećete moći da izvadite test u Severnoj Makedoniji. U zadnje dve nedelje taj trend je povećan, ali mi nemamo podatke koliko naših turista radi PCR testove u Severnoj Makedoniji. To su sertifikovani dokumenti legalnih laboratorija i legitimni su na ulasku u Grčku i priznati su, naravno sve do momenta ako i kada se digitalni zeleni sertifikat uvede kao jedini validni dokument - potvrdio je Seničić.\nTakođe, istakao je da se nada da će država imati sluha što se tiče cene PCR testa, kako za korigovanje cena, tako i za besplatno testiranje dece do određene starosne granice.\n- U nekoliko navrata mi smo pisali Kriznom štabu da se umanji cena, i imali smo četiri inicijative. Jedna je bila da se svima umanje cene testiranja, kako nama iz Srbije, tako i turistima koji dolaze. Ali, najbitnije, imali smo inicijativu da se deci do 12 godina obezbedi besplatno PCR testiranje jer za njih nema dostupne vakcine, a pored toga tražili smo i to da se našim građanima prilikom povratka u Srbiju prihvati i negativni antigenski test - rekao je Senčić dodajući da će više informacija znati oko 1. jula.\nUporedo sa laboratorijama koje imaju licencu i rade po zakonu, prema nekim sporadičnim pričama korisnika društvenih mreža, pojavili su se i oni koji su rešili da zarade novac na nelegalan način, te prodaju lažne, odnosno, negativne PCR testove. Za sada nije poznat nijedan prijavljeni slučaj zloutrebe, te ovakve priče ipak treba uzeti sa dozom uzdržanosti dok se ne pojavi makar jedan slučaj.\nU neformalnom razgovoru sa vodičima koji prate putnike ka destinacijama saznaje se da i pored toga što Evzoni ima skraćeno radno vreme, on je i dalje omiljeni granični prelaz turističkih agencija koji vreme polaska iz Srbije tempiraju shodno otvaranju graničnog prelaza, te se na teritoriji Severne Makedonije zadržavaju nešto duže nego što je to bio slučaj ranije.\nTakva odluka agencija nalazi i na veliko odobravanje putnika koji su već navikli da u Severnoj Makedoniji kupuju cigarete, slatkiše, kafu, te im tranzitni prolazak uvek dobro dođe da se pripreme za more. Ipak, ono što je najbitnije u čitavoj priči oko putovanja jeste raspoloženje putnika, ne manjka i može se opisati poznatom frazom iz našeg jezika "ko dete kad mu date čokoladu".\nZa razliku od Evzonija, na Promahonasu, gde je saobraćaj otvoren 00-24, umeju da se stvore gužve i to zahvaljujući nasumičnom PCR testiranju. Nezvanično, neki vodiči praktikuju da na testiranje pošalju one putnike koji se sami prijave. Procentualno gledano, broj testiranih po autobusu iznosi oko 10 odsto od ukupnog broja putnika.


Fini penaste bombone 100g kesa cena akcija Srbija\nFini penaste bombone 100g kesa cene\nTrenutno nemamo slike za Fini penaste bombone 100g kesa\nEPonuda nije internet prodavnica već Vam omogućava da brzo i lako nađete Fini penaste bombone 100g kesa po najjeftinijoj ceni. Naš cilj je da kupci budu što bolje informisani o ponudi Fini penaste bombone 100g kesa na tržištu Srbije. Vrlo lako nalazite željeni proizvod za kategoriju Bombone cene, ne morate da lutate od sajta do sajta za Fini Bombone, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Fini penaste bombone 100g kesa sa PRODAVCEM. EPonuda ne može da garantuje potpunu tačnost specifikacije i slika za Fini penaste bombone 100g kesa. Pre kupovine, podatke za Fini penaste bombone 100g kesa proverite na sajtu PROIZVOĐAČA.


06.10.2021 u 09:59\nU Beogradu je 80 odsto bolničkih kapaciteta popunjeno nevakcinisanim pacijentima, izjavio je danas komandant vojne kovid bolnice „Karaburma” pukovnik doktor Ivo Udovičić. Udovičić je za televiziju Prva rekao da je ta bolnica puna i da se, kada neke pacijente otpuste, njihova mesta za jedan sat popune jer je, kako kaže, pritisak na bolnice zaista veliki. Naveo je da je najmlađi pacijent u ovoj bolnici trenutno žena koja se porodila pre tri meseca koja je, kako je rekao, u teškom opštem stanju. „Upravo se spremamo da je intubiramo. Njen život je vrlo ugrožen”, rekao je Udovičić i naveo: „U ovoj bolnici je manje od trećine vakcinisanih i uglavnom su to oni stariji kod kojih je imuni sistem lošiji, pa i očekujemo da su vakcinisani. Svi ispod 50 godina, uglavnom ogromna većina mladih\n05.10.2021 u 09:19\nDodatna parking mesta kod klinike u Tiršovoj\nRoditelji koji sa decom dolaze u Univerzitetsku dečju kliniku u Tiršovoj ubuduće će u zoni ove zdravstvene ustanove moći da računaju na dodatna 42 parking mesta. Reč je o parking prostoru na uglu Tiršove i Katićeve koji je do sada bio rezervisan za državne organe. Kako je juče ukazao Goran Vesić, zamenik gradonačelnika, nije normalno da na mestu na kojem roditelji dovoze bolesnu decu iz cele Srbije državni organi „okupiraju” većinu parking mesta za ljude koji, kako je rekao, sede po kancelarijama. – Ovde je neko „iscrtao” 42 parking mesta i rezervisao ih za državne organe i preduzeća, a svega sedam ostavio na raspolaganju onima koji ovde dovode decu na lečenje. Građanima su vraćena 42 parking mesta koja su do sada bila rezervisana za državne organe. Roditelji koji ovde dolaze sa\n04.10.2021 u 15:31\nOsam miliona evra za obnovu Doma za duševno obolele „Čurug”\nNovi Sad – Gotovo sedam decenija nakon osnivanja, Domu za duševno obolela lica „Čurug” u opštini Žabalj predstoji proširenje i rekonstrukcija u vrednosti od oko osam miliona evra. Za radove koji su planirani u četiri faze, sredstva je opredelila vlada AP Vojvodine, koja je osnivač ove ustanove za smeštaj odraslih i starijih osoba sa psihičkim smetnjama sa teritorije cele Srbije. Dom u Čurugu može da primi 200 korisnika, imaju i radnu terapiju, pa mogu da steknu i određena znanja i veštine. Takođe, pojedini se ovde pripremaju za samostalni život. Kada ih je 2019. godine posetio, predsednik pokrajinske vlade Igor Mirović obećao je rešenje problema u ustanovi u kojoj, kako je tada naveo, nije bilo infrastrukturnih ulaganja skoro 40 godina. Kao prioritet, navedena je protivpožarna\n01.10.2021 u 11:43\nNajmanje devet osoba stradalo u požaru u rumunskoj bolnici\nKONSTANCA – Najmanje devet osoba stradalo je u bolnici za Infektivne bolesti u rumunskoj Konstanci kada je jutros izbio požar. Nakon prvobitnog izveštaja da su stradale četiri osobe, broj poginulih se popeo na devet, prenela je agencija AP. U bolnici je u tom trenutku bilo 113 pacijenata, od kojih deset na intenzivnoj nezi. Požar je u međuvremenu ugašen, a Rojters navodi da su se u toj bolnici lečili pacijenti oboleli od kovida, kao i da je dosad 50 pacijenata evakuisano i prebačeno u druge bolnice. Prema Inspektoratu za hitne situacije, požar je izbio na prvom spratu zgrade, a zasad nije poznato da li je izbio na odeljenju ili u lekarskoj ordinaciji, prenosi Tanjug. Stvari su dodatno otežane činjenicom da je bilo pacijenata koji su nepokretni. Bolnica je stara između 60\n01.10.2021 u 09:12\nKBC Dragiša Mišović od danas u kovid sistemu\nKliničko-bolnički centar „Dr Dragiša Mišović” od danas je ponovo potpuno u kovid režimu zbog pogoršanja epidemiološke situacije. Zamenik direktora KBC „Dr Dragiša Mišović” Predrag Savić rekao je za Radio-televiziju Srbije da je ta bolnica prethodna dva dana izmeštala pacijente i da je od danas potpuno u kovid režimu. „Teško je bilo u sredu kada smo morali da kažemo pacijentima koji imaju malignitete da moraju da odu u druge bolnice i pronađu lekare koji će da ih operišu. Oko 400 takvih pacijenata je zbrinuto u poslednje dve nedelje”, naveo je Savić, prenosi Beta. On je upitao gde će se sada lečiti oboleli od kancera koji su lečeni u toj ustanovi i gde će studenti obavljati praksu, a kako je naveo za kovid pacijente obezbeđeno je 300 ležajeva.


Lidl gradi u Lapovu jedan od najvećih distributivnih centara › Made-in-Germany.rs\nNemački trgovinski lanac Lidl gradi na parceli površine 40 hektara u Lapovu logističko-distributivni centar veličine 60.000 kvadratnih metara, za koji se očekuje da će biti jedan od najvećih na Balkanu.\nPrema rečima predsednika Opštine Lapovo, Bobana Miličića, Lidl je trenutno u ovom gradu najveći investitor koji “drastično podiže privredu”, pored kompanija Kronospan i Železnice, u kojima je zaposleno najviše građana Lapova.\n– Duž auto-puta kod Lapova su formirane četiri industrijske zone, a država je uložila 14 miliona eura u železničku infrastrukturu i povezivanje sa Kragujevcem. U dogovoru sa Ministarstvom građevinarstva i infrastrukture radimo Plan detaljne regulacije za isključenje sa autoputa i insistiramo da se ubuduće to isključenje zove Lapovo umesto sadašnjeg Batočina-Kragujevac – rekao je Miličić.\nOn je dodao da je u prošloj godini izvoz najvećih preduzeća iz Lapova povećan od 5 do 10 procenata, u čemu prednjači Kronospan koji proizvodi pločaste materijale od iverice, a koji tokom epidemije nije otpuštao radnike, već je zapošljavao nove.\nJoš jedan Lidl na Novom Beogradu


Onlajn izložba posvećena velikoj srpskoj princezi Jeleni Karađorđević\nPogledajte izložbu „Jelena Karađorđević — majka poslednjeg Romanova u carskoj Rusiji“, о srpskoj princezi koju su istorijski izvori nepravedno zapostavili. Njena sudbina tragikom ostavlja bez daha, dok plemenitost i nesvakidašnja ličnost princeze opravdavaju epitet miljenice Jelene Petrovne.\nKroz prizmu Jeleninog života, izložba „Jelena Karađorđević — majka poslednjeg Romanova u carskoj Rusiji“ predstavlja istoriju ruskog i srpskog naroda u periodu smene vekova (1885 — 1918) koju su obeležili veliki istorijski potresi – Balkanski ratovi, Prvi svetski rat, Februarska i Oktobarska revolucija i tragično stradanje carske porodice Romanov, koji će Jelenin život nepovratno razoriti, a nju učiniti princezom bez domovine i porodice.\nIzložba je realizovana povodom 100-godišnjice tragičnog stradanja carske porodice Romanov u saradnji sa Ruskom akademijom nauka (Odsek za istoriju), Ruskim vazduhoplovnim institutom i Udruženjem za očuvanje istorijskog nasleđa „Magistra”.\nJelena Karađorđević (21. 10. 1844 — 16. 10. 1962) bila je najstarija ćerka srpskog kralja Petra I Karađorđevića i crnogorske kneginje Zorke, a po udaji za za ruskog kneza Jovana Konstantinoviča Romanova postaje i velika kneginja ruske carske porodice Romanov. Volja sudbine bila je da Jelena postane i majka poslednjeg Romanova rođenog na tlu carske Rusije, posle vekova vladavine ove carske loze.\nŽena koja je plenila svojim duhom i toplinom, suočavala se sa stradanjima tokom celog života, od preranog gubitka majke, preko odrastanja u dijaspori, do tragičnog gubitka supruga koji je pogubljen posle Oktobarske revolucije sa ostatkom porodice Romanov, 18. jula 1918. godine. Tuga za izgubljenim suprugom i kratkom porodičnom srećom učiniće da ne poželi nikada više da stvori dom, te će princeza sve do smrti sa decom živeti u dijaspori skromnim i usamljeničkim životom.\nIzložba prati život Jelene Karađorđević Romanov od rođenja na Cetinju 1884. godine do njenog napuštanja Rusije posle tragične egzekucije supruga Jovana Konstantinoviča Romanova i cele porodice Romanov 17. i 18. jula 1918. godine u Alapajevsku, tokom progonstva carske porodice u Sibir. Životni put velike žene pratile su velike i nenadoknadive tragedije, a istorija oba naroda kojima je pripadala i koje je beskrajno volela i pomagala u doba stradanja, ispričana je na izložbenim fotografijama i tekstovima koji ih prate. Izložba je najpre predstavljena u maju 2019. godine u Kulturnom centru „Rumenka” povodom otvaranja projekta „Ruski kutak” koji je predstavio rusku biblioteku i projekat besplatnog učenja ruskog jezika u trajanju od tri godine, a sve je realizovano kao donacija Ruske humanitarne misije Kulturnom centru „Rumenka“.\nZa naše drage posetioce izložbu smo usled pandemije realizovali u virtuelnoj formi. Pogledajte, pročitajte, nadamo se da ćete uživati!\nJelena Karađorđević — majka poslednjeg Romanova u carskoj Rusiji


ZAVRŠENE KONSULTACIJE Srbija će se obratiti Evropskoj komisiji povodom slučaja Katalonija\n02.10.2017. 14:02 > 18:32\nPredsednik i Vlada Srbije obratiće se Evropskoj komisiji, povodom stava da se slučajevi Katalonije i Kosova ne mogu porediti, pismom u kojem će tražiti odgovor na niz pitanja s tim u vezi, a pre svega - da li za EU važi jedno međunarodno pravo, ili postoji neko drugo međunarodno pravo koje važi za sve ostale države koje nisu članice EU.\nTo je novinarima posle konsultacija kod predsednika Aleksandra Vučića prenela premijerka Ana Brnabić.\nKonsultacije kod predsednika Srbije održane su nakon saopštenja u kojem Evropska komisija ocenjuje da je katalonski referendum nelegalan, ali i da se slučajevi Katalonije i Kosova ne mogu porediti, a završene su danas popodne, nakon dva sata rasprave.\nPrema stavu EK, ti slučajevi nisu uporedivi zato što je Španija članica EU.\nZaključke nakon konsultacija novinarima je prenela premijerka Ana Brnabić, navodeći da je stav EK iznenađujući, kao i sve što je izrekao njihov portparol.\n"Realno nas je jako iznenadio stav Evropske komisije i sve ono što je govorio portparol. Hteli smo da vidimo kako da reagujemo u smislu šta sve dalje treba da pitamo Komisiju", rekla je Brnabić novinarima.\nMeđu pitajnima će, kako je navela, biti i da li međunarodno pravo važi za EU ili postoji neko drugo međunarodno pravo koje važi za sve ostale države koje nisu članice EU ili "valjda postoje neke norme i standardi koje važe za sve države".\nNeverovatno je, primetila je, da EK kaže da ovo nije ista stvar zato što je Španija članica EU.\nPremijerka je rekla i da putuje u Brisel u ranije dogovorenu posetu, 10. i 11. oktobra te da će svakako tada odneti pismo s pitanjima i da će to biti jedna od tema.\nBrnabić je navela da će pismo biti prosleđeno i svim državama koje nisu priznale tzv. državu Kosovo, "da im zahvalimo i damo do znanja koliko je važno što nisu to učinili i koliko su bili u pravu kada su branili i verovali u međunarodno pravo".\nPismo će, međutim, dodala je, biti poslato i onima koji su priznali Kosovo, kako bi im se postavila ista pitanja, a možda, poručila je, oni imaju neke odgovore za Srbiju".\nČitajući objašnjenja EK na osnovu kojeg su sastavljena pitanja, Brnabić je navela da su oni (EK) rekli da je priznanje nezavisnosti Kosova bila pozicija usvojena od strane različitih deklaracija UN i različitih rezolucija UN i drugih organizacija međunarodne zajednice.\nBrnabić dolazi na konsultacije kod predsednika Srbije Aleksandra Vučića\nU tom je smislu, dodala je, naše pitanje koja je makar jedna od toh deklaracija ili rezolucija UN, a na osnovu kojih je neko smatrao da ima pravo da prizna jednostranu nezavisnost.\n"Mi nismo svesni ni jedne takve, pa mogu da nam kažu da su pogrešili ili da nam kažu da postoji neka, a da mi nismo toga svesni", rekla je predsednica vlade.\nKada je reč o trećem objašnjenju EK, da slučaj sa Katalonijom ima specifičan kontekst sa specifičnim razlozima, Brnabić je rekla da u svakoj zemlji postoji i specifičan kontekst kao i specifični razlozi.\nOna je navela da će u svojstvu predsednice vlade najviše insistirati na objašnjenju kako to pitanje referenduma reguliše ustav Španije i kako po tom ustavu glasanje nije bilo legalno.\nVučić nakon referenduma u Španiji: Sad je jasno koliko je teško čuvati nezavinost Srbije\nKako je primetila, kada je Kosovo proglasilo nezavisnost niti je bilo referenduma, niti je to bilo legalno sa pozicije Ustava ni tadašnje SRJ ni Ustava Srbije, a opet, upitala je, zašto je to sada drugačije.\nNavodeći da je EK rekla da veruje da je danas vreme za jednistvo i stabilnost, a ne za podele, Brnabić je rekla da pretpostavlja "da je tada kada su neke države članice EU priznale nezavisnost Kosova bilo vreme za podele i rasparčavanje, te da je to vreme prošlo pa je danas vreme za jedinstvo i stabilnost".\nOna je istakla da ima mnogo nelogičnosti, a da Srbija, koja je duboko posvećena članstvu EU, ima pravo da dobije odgovore na postavljena pitanja.\nPremijerka je rekla da, ako za Srbiju ne važe ista pravila i zakoni, to treba da se kaže ili da oni koji su priznali nezavisnost Kosova kažu da su pogrešili i da upute građanima Srbije i Srbiji izvinjenje, ili, kako kaže, da se nastave razgovori na neki drugi način.\n"Ovakvo objašnjenje EK o razlikama između Katalonije i Kosova otvara mnoga pitanja na koja mi kao odgovorna vlada i odgovorna država moramo da probamo da nađemo odgovor", poručila je.\nA, kako je rekla, kao predsednica vlade koja je duboko posvećena evropskim integracijama i misli da Srbija treba i zaslužuje da bude u društvu evropskih naroda, tražiće objašnjenja kako je moguće da postoje tako različiti standardi u ovakvim stvarima.\nNa pitanje na koji drugi način Srbija može da razgovara, ona je rekla: "Ili mogu da kažu da za Srbiju ne važe isti standardi, da ne važi međunarodno pravo i norme koje važe za sve druge države ili, pretpostavljam, da mogu da kažu izvinite, pogrešili smo, izvinjavamo se srpskoj državi i narodu. Ili da pričamo o tome da li ta nezavisnost Kosova stoji i o tome da se povlači proglašenje nezavisnosti".\nŠTA PIŠE U NOVOM PLANU PROŠIRENJA EU Dijalog Beograda i Prištine istaknut, a postoje i posebne PREPORUKE ZA SRBIJU I CRNU GORU\nStefanović:Čekamo izručenje bivšeg pripadnika OVK, i da Zaev ispuni obećanje


Sastanak protekao u konstruktivnom razgovoru – Portal Podgorica\nSastanak protekao u…\nSastanak protekao u konstruktivnom razgovoru\nRadni sastanak ministara finansija i ekonomije, Darka Radunovića i Dragice Sekulić, sa kandidatima za ministre u novoj vladi, protekao je u konstruktivnom razgovoru, uz obostranu kooperativnost i spremnost na saradnju, saopšteno je iz Ministarstva finansija.\nIz Ministarstva su kazali da su se Radunović i Sekulić sa saradnicima, danas sastali sa kandidatima za ministre u novoj Vladi, Milojkom Spajićem, Jakovom Milatovićem i Mladenom Bojanićem.\n„Radni sastanak protekao je u konstruktivnom razgovoru, uz obostranu kooperativnost i spremnost na saradnju“, navodi se u saopštenju Ministarstva.\nDanašnji sastanak nastavak je onog koji je održan u ponedjeljak, kada su se Spajić, Milatović i Bojanić sastali sa Radunovićem, kako bi, između ostalog, razgovarali o Nacrta budžeta za narednu godinu i aktuelnoj ekonomskoj situaciji i stanju u javnim finansijama.\nKrivokapić je ranije saopštio da će do 20. decembra imati predlog budžeta, ali je tvrdio i da od Ministarstva nijesu mogli dobiti informacije o zapošljavanju i vezane za planiranje državne kase.


Zbog posla Bošnjaci „postaju“ Srbi i Hrvati | Republika Srpska\nNaslovna Bosna i Hercegovina Zbog posla Bošnjaci „postaju“ Srbi i Hrvati\nZbog posla Bošnjaci „postaju“ Srbi i Hrvati\nPolicajci bošnjačke nacionalnosti u Ministarstvu unutrašnjih poslova (MUP) Kantona Sarajevo izjašnjavaju se kao Srbi, Hrvati i ostali čime se smišljeno kreira slika koja je potrebna sarajevskim vlastodršcima, izjavili su policajci srpske nacionalnosti zaposleni u ovom ministarstvu.\nIako u MUP-u Kantona Sarajevo kažu da je oko 75 odsto službenika ovog ministarstva bišnjačke nacionalnosti, srpski policajci u Kantonalnom MUP-u rekli su za banjalučki „Fokus“ da su Bošnjaci zastupljeni sa više od 95 odsto, a da se u devet sarajevskih opština na rukovodećim mjestima policijskih uprava nalaze Bošnjaci, koji otvoreno podržavaju politiku SDA.\n„Navodna multietičnost pravda se time da je Željko Mijatović ministar, inače kadar SDA. Međutim, poznato je da je njegova uloga u odlučivanju o kadrovskim pitanjima, posebno u dijelu postavljanja nebošnjačkog kadra, minorna“, istakli su srpski policajci, koji su željeli da ostanu anonimni.\nPrema njihovim riječima, postoje visokoobrazovani kadrovi srpske i hrvatske nacionalnosti, koji ispunjavaju sve uslove za napredovanje, ali se to ne poštuje i svjesno zanemaruje, što potvrđuje i podatak da je među 66 pripadnika MUP Kantona Sarajevo, koji su nedavno postali mlađi inspektori, samo dvoje Srba i petoro Hrvata.\nOni ističu iritantne primjere neprofesionalnog ponašanja pojedinih policijskih rukovodilaca bošnjačke nacionalnosti, koji se, kako tvrde, u službenim prostorijama služe vjerskim muslimanskim pozdravima.\n„Riječ je o smišljenom degradiranju i očiglednoj diskriminaciji službenika srpske nacionalnosti“, navode sagovornici „Fokusa“.\nŠef Odsjeka za odnose sa javnošću u Kantonalnom MUP-u Irfan Nefić rekao je da postoji namjera da se nacionalna struktura uskladi sa rezultatima popisa iz 1991. godine te da, kako kaže, nisu zadovoljni trenutnim nacionalnim balansom.\n„Od ukupnog broja zaposlenih službenika, oko 75 odsto izjašnjavaju se kao Bošnjaci, oko sedam odsto kao Hrvati i oko 11 odsto kao Srbi, dok se oko 7,5 odsto izjašnjavaju kao ostali“, ostakao je Nefić.


Završena prva deonica železničkog puta na južnom kraku Koridora 10\nAutor: Jugmedia\t01.12.2016 04:32 pm\nVRANJE/BUJANOVAC/PREŠEVO- Radovi na deonici Bujanovac – Bukarevac, prvoj od tri južne deonice transevropskog saobraćajnog Koridora 10, u dužini od 1 kilometara, završen je 30 dana pre roka.\nZa vreme trajanja radova izvršena je kompletna zamena gornjeg i donjeg stroja koloseka, ugradnja 5 skretnica, obnova 13 železničkih prelaza, rekonstrukcija 2 stanice, kao i niskih platformi, izgrađeni su propusti, obnovljena kontaktna mreža i sistemi za SS i TT.\nKao rezultat rekonstrukcije brzina kretanja vozova povećala se do 120 kilometara na čas. U Srbiji je prvi put primenjen model izvođenja građevinsko-montažnih radova u režimu 36-časovnih zatvora, što je omogućilo da se izbegnu potrebe potpunog prekida saobraćanja vozova. Pored toga, u toku najvećeg opterećenja, od sredine juna do kraja avgusta, saobraćanje putničkih vozova se obavljalo bez prekida u saobraćaju.\n„RŽD International“ nastavlja sa rekonstrukcijom deonice Vinarci – Đorđevo, a planirano je da se radovi na deonici Vranjska Banja – Ristovac završe u najskorije vreme. Vrednost izgradnje i modernizacije tri južne deonice Koridora 10 iznosi više od 38 miliona dolara i realizuje se u okviru ruskog državnog kredita, kažu u „RŽD International“\nTroje povređeno u Grdeličkoj klisuri, kilometarske kolone


Iako živimo u vremenu brzine, za voz Ćiru i dalje se traži karta više - Izazov\nIako živimo u vremenu brzine, za voz Ćiru i dalje se traži karta više\nRadio-televizija Srbije\t 28. aprila 2022. 13:34\nPo ustaljenom redu vožnje, kroz živopisne planinske useke, tunele i mostove, u dvočasovnom putovanju od Mokre Gore do Šargan Vitasa, iznova uživaju nostalgični zaljubljenici u putovanja. Kažu da se osećaju kao da su se vratili jedan vek u nazad, mogu da vide vodopade , tunele i osete ambijent starog voza.\nI za ovu, 19. sezonu redovnog saobraćaja vlada veliko interesovanje domaćih i stranih turista.\n" Prepuni su vozovi, naši smeštajni kapaciteti i ugostiteljski kapaciteti rade punom parom. Dakle, svi objekti su u funkciji, imamo najave i za naredne dane, imamo čak i organizovane grupe koje dolaze iz Poljske, iz Italije, Makedonije Slovenije," zadovoljna je Aleksandra Milutinović, upravnica MTK "Šarganska osmica".\nPlanetarno poznata Šarganska osmica deo je turističke ponude Mokre Gore i, zvanično, jednog od najlepših sela na svetu.\nDanijela Đorđević, Arsić, direktorka TO Užice, preporučuje: "Neizostavno je, naravno, da se poseti i Mećavnik, Drvengrad, i skijalište Iver i izletište termalnih voda, između ostalog, izletište Bele vode."\nUz ponudu najlepšeg sela, lekovite vode, Park prirode i grad od drveta – Mećavnik, Šarganskom osmicom, do kraja sezone, voz „Nostalgija" kloparaće dva puta dnevno. U zavisnosti od interesovanja, biće uvedeni i vanredni polasci.


Faktor | GIKIL podnio novi zahtjev za izdavanje okolišne dozvole\nObjavljeno: 02.10.2018. u 18:37\nZahtjev predat Ministarstvu okoliša FBiH\nOno što sada očekujemo jeste da nam nadležno Ministarstvo izda traženu obnovljenu okolišnu dozvolu, kažu u GIKIL-u\nNakon što je potpisan ugovor sa ovlaštenom konsultantskom kućom, koja je zajedno sa stručnim licima iz kompanije, u najkraćem dozvoljenom roku, pripremila svu neophodnu dokumentaciju, Federalnom ministarstvu okoliša i turizma iz Global Ispat Koksne Industrije (GIKIL) d.o.o. Lukavac danas je predat novi Zahtjev za izdavanje okolišne dozvole, saopćili su iz GIKIL-a.\n- Podnošenje zahtjeva za izdavanje okolišne dozvole je bio jedan od prioriteta, te je on, zajedno sa pratećom dokumentacijom i prilozima za pogone i postrojenja u sastavu proizvodnog kompleksa GIKIL, koju je zajedno sa nama pripremio ovlašteni konsultant, Institut „Kemal Kapetanović“ iz Zenice, danas i predat u prostorije Ministarstva. Ono što sada očekujemo jeste da nam nadležno Ministarstvo izda traženu obnovljenu okolišnu dozvolu, kako bismo stvorili uslove za odobravanje investicionih sredstava za finansiranje projekata vezanih za zaštitu okoliša, a koje smo predvidjeli popisom mjera i aktivnosti sadržanih u novom zahtjevu - pojasnio je menadžer za okoliš, Jasmin Imširović.\nSvi detalji vezani za najvažnije aktivnosti na koje će se GIKIL obavezati biti će poznati nakon što okolinska dozvola konačno bude obnovljena, navode u GIKIL-u, a kako je i navedeno u novoj aplikaciji, GIKIL stoji na raspolaganju svim nadležnim, zajedno sa konsultantskom kućom, za eventualne dodatne informacije i podloge u cilju ažuriranja postupka i izdavanja nove okolišne dozvole.\nOko 1.000 radnika uredno na poslu: Najveći zagađivač radi bez dozvole i Nadzornog odbora\nNadzornog odbora nema, niko nije odgovoran: Čeka li lukavački GIKIL sudbina Aluminija


Minimalac nije dovoljan za zatvorene firme – Objektivni\nPočetna/Ekonomija i biznis/Minimalac nije dovoljan za zatvorene firme\nDržava je najavila dodatnu finansijsku injekciju ugostiteljima, frizerima, muzičarima, vlasnicima bioskopa i svima onima koji su zbog novih mera stavili ključ u bravu.U uslužnim delatnostima medjutim, nisu zadovoljni samo pokrićem minimalne zarade za zaposlene.\nDržava će dodatnu finansijsku injekciju ubrizgati ugostiteljima, frizerima, muzičarima, vlasnicima bioskopa i svima onima koji su zbog novih mera stavili ključ u bravu, ali u uslužnim delatnostima nisu zadovoljni samo pokrićem minimalne zarade za zaposlene. Oni traže da se direktno pomogne firmama kroz otpis poreza i doprinosa na plate i uopšte obaveza prema državi dok su zaključani. Za sada se ne zna kako tačno i sa koliko novca će biti pomognuti ugroženi sektori, ali će Ministarstvo finansija uskoro izaći sa računicom.\nNebojša Atanacković, počasni predsednik Unije poslodavaca, kaže da za delatnosti koje su najugroženije nije dovoljna samo pomoć u vidu minimalca za zaposlene. Neophodno je da im se otpiše 61 odsto poreza i doprinosa i svih troškova prema državi, kao i kirije za zakup dok su sprečeni da rade. Ali takođe skreće pažnju da se mora pronaći mogućnost da se dodatno pomogne i onima koji rade, a znatno su smanjili aktivnost za vreme pandemije.\nUnija poslodavca će predložiti Socijalno-ekonomskom savetu, da za takva preduzeća traži odlaganje izmirivanje obaveza koje su već nastale.


Izvor: Radio Televizija Vojvodine, 26.Maj.2020, 02:51\nUbedljiva većina vlasnika i menadžera srpskih i kosovskih kompanija ocenila je opštu poslovnu klimu negativno, ocenama 1 i 2 na skali od 1 do 5, ali istovremeno ističu da postoji potencijal za poslovnu saradnju, pokazalo je istraživanje objavljeno u publikaciji “Stepen saradnje poslovnih zajednica iz Srbije i sa Kosova”.\nVećina srpskih i kosovskih kompanija, njih 57 odsto, smatra da klima za poslovnu saradnju među njima nije dobra, a oko 43 odsto veruje da potencijal >> Pročitaj celu vest na sajtu Radio Televizija Vojvodine << postoji i da saradnja može biti znatno poboljšana, rezultati su istraživanja o stepenu poznavanja i obaveštenosti poslovne zajednice o dijalogu Beograda i Prištine, uz posredovanje EU.\nIstraživanje, sprovedeno u okviru projekta “Uključivanje poslovne zajednice Srbije i Kosova u dijalog kome posreduje EU”, obavljeno je u dva navrata tokom prošle godine, kada je na snazi bila odluka kosovske vlada o taksama od 100 odsto na robu uvezenu iz centralne Srbije i BiH.\nTa mera je, kaže tim srpskih i kosovskih istraživača, imala negativni uticaj na samu poslovnu saradnju, jer je dovela do njenog radikalnog smanjenja i visoke politizacije te teme, kao i do potpunog zamrzavanja Briselskog dijaloga.\nNa pitanje o uticaju taksi od 100 odsto na uvoz robe iz Srbije i BiH na poziciju kompanije na tržištu, 17,5 odsto analiziranih srpskih kompanija je odgovorilo da je dugoročna pozicija na tržištu ugrožena, 55 odsto kaže da su takse dovele do gubitka tržišta u kratkom roku, ali da dugoročna pozicija na tržištu nije ugrožena, dok je 22,5 odsto odgovorilo da ova mera nije direktno uticala na njihovo poslovanje.\nKosovske kompanije su se suočila sa teškoćama nakon uvođena taksi, naročito na početku, pa je tako, kako se navodi u istraživanju, 41 odsto kompanija imalo kratkoročne gubitke, ali su bile u stanju da se oporave i dugoročno posmatrano njihova pozicija na tržištu nije ugrožena, 8,33 odsto kompanija je izjavilo da je dugoročno njihova pozicija na tržištu ugrožena, dok 33 odsto kompanija kaže da njihovo poslovanje nije pretrpelo velike promene.\nRezultati istraživanje su pokazali da 62 odsto kosovskih kompanija smatra da im saradnja sa srpskim firmama donosi koristi, 17 odsto smatra da su efekti te saradnje negativni, a 21 odsto da ta saradnja nema nikakav uticaj na učinak njihove kompanije.\nVećina anketiranih kosovskih kompanija, koji ukupan efekat\nsaradnje sa srpskim firmama vide kao negativan, nisu mogli da navedu konkretne razloge za takvu tvrdnju.\nRezultati istraživanja, sprovedenog putem upitnika i intervjua sa predstavnicima 40 srpskih kompanija, 25 kosovskih kompanija i pet kompanija iz opština na Kosovu pretežno nastanjenih Srbima, pokazali su da kompanije smatraju da politički odnosi predstavljaju glavni problem za saradnju.\nU publikaciji se navodi da su kompanije nedovoljno obaveštene o sporazumima zaključenim u okviru dijaloga, a većina je izjavila da sporazumi ne utiču na njihovo poslovanje, osim Sporazuma o slobodnom kretanju ljudi i roba.\nIstraživanje je sprovedeno u saradnji Foruma za etničke odnose, Privredne komore Srbije i Privredne komore Kosova i Instituta za razvojnu politiku, a uz podršku European External Action Service - EEAS.\nCapital.ba: Koliko sarađuju srpske i kosovske kompanije?


Udruženje sudija i tužilaca: Izjave Šarićevih advokata crtaju metu tužiocu - KRIK\nUdruženje sudija i tužilaca: Izjave Šarićevih advokata crtaju metu tužiocu\nObjavio/la KRIK.rs maj 30, 2020\nUdruženje sudija i tužilaca Srbije (UST) osudilo je izjave branilaca Darka Šarića, u kojima se, kako navode, upućuje poruka da zamenik javnog tužioca za organizovani kriminal Saša Ivanić nezakonito postupa. „Ovakve izjave branilaca su neodmerene i crtaju metu tužiocu u jednom od najsloženijih postupaka srpskog pravosuđa“, navode sudije i tužioci.\nUdruženje se oglasilo povodom jučerašnjih izjava na suđenju Darku Šariću za pranje novca. Šarićev branilac Dejan Lazarević tražio je da tužilac Saša Ivanić bude izuzet iz postupka zbog navodne pristrasnosti. On je naveo da je saznao da je Ivanić pokrenuo još jedan postupak protiv Šarića i to da bi zaštitio svedoka saradnika Nebojšu Joksovića.\nUdruženje u saopštenju navodi da su ovakve izjave u pogledu nezakonitog postupanja Ivanića neodmerene i da „crtaju metu tužiocu u jednom od najsloženijih postupaka srpskog pravosuđa. Optužbe na račun tužioca ocenili su kao napad na njegov integritet i zatražili reakciju Državnog veća tužilaca.\n„UST sa žaljenjem konstatuje da su ovakve poruke već viđene u završnim fazama mnogih postupaka, ali smatra da se sa takvom praksom mora prestati i da ona ugrožava bezbednost postupajućih nosilaca tužilačke funkcije, što mora da bude razlog za hitnu i ozbiljnu reakciju Državnog veća tužilaca“, ocenjuju sudije i tužioci.\nOni su pozvali i Advokatsku komoru Beograda da spreči odstupanja od profesionalnih pravila i etike i dodali da u više navrata reagovali i nastojali da zaštite kolege advokate kada su bili meta napada.\nOvo nije prvi put da je Ivanić meta napada u postupcima koje vodi protiv Šarićeve grupe za šverc droge i pranje novca. Advokati su i ranije podnosili zahteve za njegovo izuzeće navodeći da je pristrastan, kao i da je naveo ključnog svedoka saradnika Nebojšu Joksovića da svedoči protiv Šarića. Nagovešavali su i da je nezakonito izvojevao da Joksoviću bude dodeljena Šarićeva imovina.\nPročitajte sve vesti sa suđenja Šariću\nmaj 30, 2020 u 15:27\nUdruzenje je potpuno u pravu\nPojedini advokati odstupaju od Etike ponasanja.


„Crveno – bele“ u sredu protiv Mušine – direktan prenos na TV Arena Sport 1 od 18,00\nOdbojkašice Crvene zvezde, prvakinje Srbije, igraće u 2. kolu F grupe Lige šampiona 2013. u Poljskoj. Utakmica Bank BPS Fakro Mušina – Crvena zvezda odigraće se u sredu, 31. oktobra od 18,00 časova u dvorani Mušina u Mušini, uz direktan prenos na TV Arena Sport 1.\nSvetski prvak bolji od Crvene zvezde\nOdbojkaši Crvene zvezde poraženi su u prvoj utakmici u C grupi Lige šampiona 2013. Trentino Dijatek iz Italije, četvorostruki Svetski klupski prvak, savladao je, večeras u dvorani Palatrento u Trentu, Crvenu zvezdu sa 3:0, po setovima 25:18, 25:17 i 25:20, posle 78 minuta igre.\nFantastična Crvena zvezda osvojila bod protiv favorizovane Lokomotive\nOdbojkašice Crvene zvezde, u podmlađenom sastavu, osvojile su izuzetno vredan bod u prvom meču u Ligi šampiona 2013. protiv daleko kvalitetnijeg i iskusnijeg sastava Lokomotive iz Bakua. Azerbejdžanke su, večeras u dvorani Šumice u Beogradu, u utakmici 1. kola F grupe, savladale Crvenu zvezdu sa 3:2, po setovima 25:14, 25:27, 23:25, 25:17 i 15:11, posle 126 minuta igre.\nU Ligi šampiona 2013. u obe konkurencije, Srbiju će pored odbojkašica i odbbojkaša Crvene zvezde predstavljati i Slobodan Milošević, generalni sekretar OSS, Jelena Reljin i Dragomir Gerasimović, koji će obavljati dužnost supervizora CEV, kao i međunarodne sudije iz Srbije: Ljubomir Kovačević, Gordan Vilimanović, Dragutin Ćuk, Goran Gradinski, Vladimir Simonović i Boris Kolarević.\n„Crveno – bele“ sutra protiv Lokomotive iz Bakua – „crveno – beli“ u četvrtak u Trentu\nOdbojkašice Crvene zvezde, prvakinje Srbije, će sutra odigrati prvi meč u Ligi šampiona 2013. „Crveno – bele“ će u dvorani Šumice u Beogradu, u utakmici 1. kola F grupe, ugostiti Lokomotivu Baku iz Azerbejdžana, sutra od 18,00 časova uz direktne prenose na TV Arenasport 2 i www.laola1.tv. Odbojkaši Crvene zvezde, prvaci Srbije, prvu utakmicu u C grupi Lige šampiona 2013. odigraće protiv Trentina Dijateka iz Italije, četvorostrukog uzastopnog Svetskog klupskog prvaka. Utakmica će se odigrati u četvrtak, 25. oktobra od 20,30 časova u dvorani Palatrento u Trentu, uz direktan prenos na www.laola1.tv i snimak na TV Arenasport od 23,00 časa.\nStrana 73 od 87


Recepti za savršen brak - Idealno.rs\nPočetna / Kancelarija i škola / Knjige i literatura / Knjige / Recepti za savršen brak\nPonuda prodavnice superkorpa za proizvod Recepti za savršen brak. Ispravnost cene i podataka proveri na internet stranici prodavnice.\nod 218,90 DIN\nRecepti za 20 minuta\nProizvođač Kate Kerrigan\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Recepti za savršen brak i izberi najbolju. Knjige iz kategorije Knjige i literatura je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Recepti za savršen brak i vidi da li ti odgovara ili pogledaj druge proizvode brenda Kate Kerrigan. Opis i tehnički podaci proizvoda Recepti za savršen brak se mogu razlikovati od onih u internet prodavnici u kojoj obavljaš kupovinu. Recepti za savršen brak je dostupan u prodavnici superkorpa po ceni, koja je navedena pored svakog prodavca u meniju "Prodavnice".\nGarantne uslove za Recepti za savršen brak proveri u prodavnici u kojoj nameravaš da obaviš kupovinu. Slika za Recepti za savršen brak je simbolična, zato se pre kupovine u prodavnici uveri da je proizvod isti.\nNjujoreanka Tresa, poznata autorka knjiga i televizijskih emisija o hrani i kuvanju, vraaa se sa medenog meseca zabrinuta da se udala zbog panike, a ne iz ljubavi. Utehu nalazi u eitanju bakinog dnevnika koji je dobila za veneanje. Iza neprolaznih recepata za pitu od rabarbare, pekmez od ogrozda i obiean hleb, teee stara povest o njenoj baki i dedi, njenoj majci i konaeno, o njoj samoj. Uskoro shvata da joj je podaren istinski poklon, jer otkriva kako da joj brak bude zaista savršen.


Nemci pomažu srpskim opštinama pogođenim migrantskom krizom › Made-in-Germany.rs\nPredstavnici Nemačke razvojne banke „KfW“ i srpskog Ministarstva za rad, zapošljavanje, boračka i socijalna pitanja potpisali su sporazume kojima se uređuju načini finansiranja i implementacije Programa jačanja socijalne infrastrukture u srpskim opštinama pogođenim migrantskom krizom.\nPored Ministarstva i KfW banke u programu učestvuju i nemačka ambasada, Kancelarija za javna ulaganja, kao realizator infrastrukturnih projekata, i dve konsultantske firme – „ASB“ (konsultant za meke mere, inkluziju Roma i migranata) i AMBERO (konsultant za izveštavanje i vidljivost programa). Za početak realizacije programa sada je potrebna još samo saglasnost Narodne Skupštine, što će se desiti u naredna 4 meseca, dok je završetak programa planiran u junu 2022. godine.\n– U okviru ovog programa, čija je vrednost 20,8 miliona eura, a za čije sprovođenje je Nemačka donirala 11.931.634,97 eura, uz učešće Srbije od oko 8,87 miliona eura, realizovaće se ukupno 25 infrastrukturnih projekata u opštinama pogođenim migrantskom krizom, kao i u opštinama naseljenim Romima povratnicima po osnovu Sporazuma o readmisiji – objasnio je Ministar za rad, zapošljavanje, boračka i socijalna pitanja Zoran Đorđević.\nPrema rečima Dorotee Gazelman iz nemačke ambasade, Nemačka će Srbiji uvek pružati podršku na njenom evropskom putu, jer je, kako je rekla, poboljšanje uslova života srpskih građana zajednički cilj obe zemlje.\n– Kada je u pitanju upravljanje migrantskom krizom, Srbija se pokazala kao solidarna zemlja koja je izbeglima koji su se našli na njenoj teritoriji pružila svu adekvatnu pomoć, na isti način kako je to uradila i Nemačka. Stoga želimo da na neki način uzvratimo solidarnost Srbiji, tako da će u realizaciji projekta fokus biti na školama, vrtićima i Centrima za socijalni rad, odnosno na mestima gde se ljudi susreću i gde se najbolje pokazuje socijalna integracija – istakla je Gazelman.


Naša zelena agenda - NIS\nNaša zelena agenda\nAutor: tim NIS-a 18.02.2022 • 5 min read\nU javnosti sve češće slušamo o „zelenoj“ energetici i potrebi da kompanije iz energetskog sektora svojim poslovanjem doprinesu očuvanju životne sredine. Za našu kompaniju, međutim, ta dilema ne postoji, jer NIS već godinama sprovodi svoju „zelenu agendu“. Štaviše, unapređenje zaštite životne sredine i briga o bezbednosti na radu, neizostavni su deo svakog biznis procesa u NIS-u. Naša kompanija je svoj odnos prema zaštiti životne sredine ugradila i u korporativnu misiju i viziju, kao i u HSE politiku. Za NIS zaštita životne sredine podrazumeva održivo korišćenje prirodnih resursa, kao i praćenje svih aktivnosti koje mogu imati negativan uticaj na životnu sredinu, te sprovođenje mera za smanjenje eventualnih negativnih uticaja.\nOsnovni ciljevi NIS-a u oblasti zaštite životne sredine su usmereni na poštovanje svih propisa koji se odnose na vazduh, vodu i zemljište, odnosno na što manje generisanje, veći stepen reciklaže i zbrinjavanje nastalog otpada, kao i očuvanje biodiverziteta u područjima poslovanja. Takođe smo posvećeni smanjenju uticaja na klimatske promene. Istovremeno, zaposleni kompanije učestvuju u akcijama uređenja prirode i sakupljanja otpada i spremni su da ličnim primerom promovišu opredeljenje ka zaštiti životne sredine.\nNa ovom cilju NIS deluje u tri osnovna pravca – sprovodeći ekološke projekte, realizujući biznis inicijative koje imaju značajne ekološke benefite i učestvujući u akcijama zaštite životne sredine. O doprinosu NIS-a u ovoj oblasti najbolje govore ostvareni rezultati. U ekološke projekte i biznis inicijative koje su dale značajne efekte na unapređenje ekološke slike u našoj zemlji od 2009. godine NIS je uložio čak 900 miliona evra, od čega je u „čisto“ ekološke inicijative investirano oko 120 miliona.\nVeliki deo ovih projekata realizovan je u Rafineriji nafte u Pančevu, jednoj od najmodernijih i „najzelenijih“ rafinerija u ovom delu Evrope. Modernizacija Rafinerije od 2009. godine kulminirala je izgradnjom dva savremena postrojenja čiji je rad, pored finansijskih, doneo i značajne ekološke benefite. Pre svega, puštanjem u rad kompleksa MHC/DHT u novembru 2012. godine NIS je u svojoj rafineriji omogućio proizvodnju goriva u skladu sa najvišim međunarodnim standardima, odnosno goriva sa sadržajem sumpora manjim od 10 ppm. Pored toga, druga faza modernizacije Rafinerije završena je svečanim otvaranjem postrojenja za Duboku preradu u novembru 2020. godine čime je NIS-u omogućena proizvodnja većih količina najvrednijih goriva, kao i proširenje palete proizvoda na naftni koks. Ništa manje bitni nisu ni ekološki efekti modernog postrojenja jer se njegovim radom smanjuju emisije SO2 za 98,8 odsto, praškastih materija za više od 50 odsto i azotnih oksida za gotovo 10 procenata. Takođe su realizovani i rekonstrukcija i modernizacija FCC kompleksa što je rezultiralo smanjenjem emisija čestica, modernizacija auto i železničkog punilišta kada je uspostavljen ekološki sistem punjenja cisterni u Rafineriji, kao i smanjenje zahvata vode iz Dunava. Imajući u vidu ove i mnoge druge ekološke inicijative u Pančevu, ne iznenađuje što je NIS-ova rafinerija prvo energetsko postrojenje u Srbiji koje je od nadležnih državnih organa dobilo integrisanu IPPC dozvolu kojom se potvrđuje da su svi proizvodni procesi usklađeni sa najvišim domaćim i evropskim ekološkim standardima.\nPored prerade, NIS je značajne ekološke projekte sproveo i u drugim oblastima poslovanja. U Bloku Istraživanje i proizvodnja do sada je sanirano više od 150.000 tona istorijskog otpada, dok je zemljištu za poljoprivrednu proizvodnju vraćena ukupna površina od preko 16ha. Takođe, NIS je 2016. godine pustio u rad Deponiju otpadne isplake „Novo Miloševo“, projektovanu za trajno i bezbedno odlaganje neopasnog otpada. Pored toga, projekat „Suve lokacije“ omogućio je da sva bušaća postrojenja NIS-a budu opremljena postrojenjima koja štite zemljište i omogućavaju efikasnije odlaganje otpada.\nU okviru Bloka Istraživanje i proizvodnja radi i Aminsko postrojenje kod Elemira u koje je investirano oko 30 miliona evra. Povećanje kvaliteta domaćeg prirodnog gasa, ali i obima njegove proizvodnje, predstavljaju ključne biznis efekte koji su ostvareni realizacijom ovog projekta. Kada je reč o „zelenoj agendi“, bitno je istaći da način prerade gasa koji se koristi u postrojenju sprečava dospevanje ugljen dioksida u atmosferu. Reč je o HIPACT tehnologiji (High Pressure Acidgas Capture Technology), jednoj od najefikasnijih među postojećim metodama u procesu prerade gasa.\nU Bloku Promet takođe su realizovani brojni projekti zaštite vode, zemljišta i vazduha (ugradnja separatora, podzemnih rezervoara sa dvostrukim plaštom, sistema za povrat benzinskih para na benzinskim stanicama). Pored toga, NIS na svojim benzinskim stanicama razvija maloprodaju komprimovanog prirodnog gasa (proizvodi se na polju Ostrovo kod Požarevca) koje se zbog svojih karakteristika naziva gorivom budućnosti. Takođe, na maloprodajnim objektima kompanije na autoputevima u Srbiji postavljeni su punjači za električne automobile.\nDiverzifikujući poslovanje, NIS je od 2013. godine iskoračio i u oblast energetike odnosno proizvodnje i trgovine električnom energijom. U okviru programa kogeneracije NIS je na osam lokacija u Srbiji izgradio male elektrane čija je ukupna maksimalna snaga 14 MW. U ovim elektranama, u koje je NIS uložio više od 20 miliona evra, toplotna i električna energija proizvodi se iz gasa koji je zbog lošijeg kvaliteta (visok udeo ugljen dioksida i azota) ranije spaljivan na baklji. Ovim načinom sprečava se dospevanje gasa u vazduh, dok NIS ostvaruje značajne finansijske benefite. Pored Srbije, NIS je započeo proizvodnju struje iz gasa i na bušotini Žombolj u Rumuniji. Kilovate proizvedene na ovom postrojenju NIS prodaje na rumunskom tržištu.\nNajznačajnija investicija NIS-a i partnera u oblasti energetike je izgradnja termoelektrane-toplane Pančevo, vredne oko 180 miliona evra. U novoj elektrani, instalisanog kapaciteta do 200 MW, proizvodiće se toplotna energija za potrebe Rafinerije nafte Pančevo, dok će proizvedena električna energija većinom biti usmerena u energetski sistem Srbije. Početak rada ovog postrojenja, koje NIS gradi u partnerstvu sa „Gasprom energoholdingom“, planiran je za 2022. godinu.\nPored ovih projekata i zaposleni NIS-a aktivno učestvuju u ekološkim akcijama. Tako su pred sam kraj 2021. godine zaposleni kompanije, članovi Kluba volontera, učestvovali u sadnji čak 500 sadnica platana i javora u okolini Rafinerije nafte u Pančevu. Tako će novi drvoredi, ukupne dužine od gotovo 2,5 kilometra, ne samo ulepšati deo Pančeva u kom se nalazi rafinerija, već će i blagotvorno uticati na kvalitet vazduha u ovom gradu.\nZa kraj, važno je istaći da je NIS spreman i da u budućnosti daje pun doprinos unapređenju zaštite životne sredine. Svi biznis projekti koje kompanija realizuje, pored finansijske koristi, treba da daju i pozitivne efekte po pitanju zaštite životne sredine. Tako je već u toku realizacija novih kapitalnih projekata koji će dodatno unaprediti ekološku sliku Srbije. Između ostalih, to je dodatna rekonstrukcija postrojenja za katalitički kreking (FCC) u Rafineriji nafte kojim će biti smanjenje emisije štetnih čestica, kao i rekonstrukcija skladišta naftnih derivata. Pored toga, NIS sa partnerima, nastavlja realizaciju projekta vetropark Plandište. Uz to, biće realizovani i brojni projekti povećanja energetske efikasnosti što će smanjiti potrošnju energetskih resursa i smanjiti gubitke. Značajne inicijative biće realizovane u saradnji sa zajednicom kako bi se dodatno ukazalo na potrebu zaštite životne sredine. Tako će NIS, sa 12 partnerskih zajednica u Srbiji, realizovati 29 ekoloških projekata vrednih 107,5 miliona dinara. Reč je o uvođenju sistema solarnog napajanja i osvetljenja, zameni kotlova, uređenju gradskih parkova, sadnji autohtonih vrsti biljaka, postavljanju inovativnih ekoloških elemenata, solarnom osvetljenju parkova, postavljanju reciklažnih kanti i kontejnera. Na ovaj način NIS će nastaviti sa realizacijom svoje „zelene agende“ i doprineti daljem poboljšanju ekološke slike cele Srbije.\n18.02.2022 617 pregleda


Predstavljanje knjige "Planina koja me je volela" u Arilju - Portal Pasaž\nPredstavljanje knjige „Planina koja me je volela“ u Arilju\nPosted: 20. aprila 2019. u 08:53 / by Milunka Nikolić / comments (0)\nKnjiga „Planina koja me je volela“ autora Milana i Miodraga Pajevića biće predstavljena publici u Sokolskom domu Arilje u subotu 20. aprila u 20 časova.\nNa književnoj večeri , pored koautora, Milana Pajevića govoriće i Zoran Kolundžija, osnivač i direktor IK Prometej iz Novog Sada, Pavle Simjanović, dramaturg, i Muharem Bazdulj, pisac, prevodilac i novinar, koji je i recezent knjige.\nMilan Pajević, inače inžinjer po struci, sada penzioner, već se potvrdio i u književnom stvaralaštu, budući da je njegovo prvo delo „Pitao bih, koga da pitam“ doživelo veliki uspeh među čitalačkom publikom. Sadržaj ove, druge po redu,Pajevićeve knjige jeste u književnoj formi obrađena elektronska pisma između njega i njegovog oca. Četvorogodišnja prepiska koja obuhvata 150 pisama pored snažne poruke o porodičnim odnosima na relaciji otac- sin, svojevrsno je svedočanstvo jednog vremena: prilika, događaja i međuodnosa.\nOrganizator ovog književnog događaja je Narodna biblioteka Arilje.\nM. Nikolić/ Foto: M. Pajević, privatna arhiva


Trump najavio progon tri miliona ilegalnih imigranata | Krupljani.BA\nTrump najavio progon tri miliona ilegalnih imigranata\n13. Novembra 2016.\nNovoizabrani predsjednik Sjedinjenih Država Donald Trump rekao je da će protjerati 3 miliona ilegalnih imigranata, u razgovoru za televizijsku mrežu CBS koji se vodio u petak, a emitovat će se u nedjelju.\n“Ljude koji su kriminalci i imaju sudske dosjee, koji su članovi bandi, krijumčari droge… kojih je sigurno dva, a možda i tri miliona, protjerat ćemo iz naše zemlje ili ćemo ih zatvoriti”, rekao je Trump u CBS-ovoj emisiji “60 minuta” koja će se prikazati u nedjelju navečer.\nPotvrdio je da će podići “zid” na granici s Meksikom kako bi smanjio priliv ilegalnih imigranata.\nNa nekim mjestima bi mogle biti “ograde”, ali “zid je prikladniji”, istaknuo je.\n“Dobar sam u graditeljstvu”, našalio se vlasnik Trump Organizationa, velike mreže hotela i luksuznih zgrada.\nTrump je u kampanji obećao da će izgraditi zid na meksičkoj granici i natjerati Meksiko da “u cijelosti” finansira gradnju.\nUsto je obećao da će već prvog dana boravka u Bijeloj kući izgnati oko dva miliona “kriminalaca” bez osobnih isprava, na skupu krajem augusta u Phoenixu, u Arizoni, američkoj saveznoj državi koja graniči s Meksikom.\nNo bivši predsjednik Zastupničkog doma Newt Gingrich, kojega spominju kao kandidata za državnog sekretara, rekao je ove sedmice da Meksiko najvjerovatnije neće finansirati izgradnju zida. Kratko je rekao da taj prijedlog nije bio ništa drugo doli “super sredstvo u kampanji”.\nCorbyn: Novi sporazum o Brexitu čak je i gori od sporazuma Therese May\nMerkel: Sporazum o Brexitu još je moguć\nProcurilo pismo koje je Trump poslao Erdoganu: Nemoj biti budala\nCorbyn: Novi sporazum o Brexitu čak je i gori od sporazuma...\nU saobraćajnoj nesreći kod Medine poginulo najmanje 35 osoba\nUzbunjivač Obradović za BIRN: Želio sam da se sazna istina o...


Osnovana inžinjerska komora | Banjaluka.net\nOsnovana inžinjerska komora\nInženjerska komora Republike Srpske, koja je danas osnovana kao samostalna strukovna neprofitna organizacija, ima za cilj unapređenje uslova za obavljanje stručnih poslova u oblasti prostornog i urbanističkog planiranja, projektovanja, građenja objekata i drugih oblasti značajnih za planiranje i izgradnju.\nMinistar za prostorno uređenje, građevinarstvo i ekologiju Republike Srpske Srebrenka Golić istakla je da od Komore, poštujući etičke principe i visoke standarde struke, očekuju stručne preporuke prilikom donošenja propisa.\nOna kaže da očekuje i da Inženjerska komora sarađuje sa komorama u okruženju, da posebnu pažnju posveti stručnom i profesionalnom usavršavanju mladih kolega, te da podigne etičke principe u profesionalnoj djelatnosti jer Srpska ne smije trpjeti zbog nečijeg nemara i neprofesionalnosti.\nGolićeva je naglasila da neće biti prenošenja nadležnosti sa Ministarstva na Komoru, te da polaganje stručnih ispita i izdavanje licenci za fizička i pravna lica ostaju u isključivoj nadležnosti Ministarstva.\nNapominjući da Ministarstvo nije osnivač, već da samo vrši nadzor nad radom Komore, ona je rekla da finansiranje ove organizacije neće zavisiti od Vlade, već od članova Komore, ali nije isključila mogućnost davanja određenih inicijalnih sredstava za početak rada.\nPredsjednik Inženjerske komore Republike Srpske Zoran Injac rekao je da će ova organizacija raditi na promociji standarda i vrijednosti inženjerske struke, ostvarivanju međunarodne saradnje, ali i na realizaciji određenih projekata.\nOn je naveo da su na osnivačkoj skupštini danas izabrani organi Komore, koju čine 43 delegata, predstavnici građevinske, mašinske, elektrotehničke, geodetske i arhitektonske struke.\nInženjerska komora Republike Srpske osnovana je u skladu sa Zakonom o uređenju prostora i građenju.


Niška televizija » Ranjen Milan Beko, povrede opasne po život\nRanjen Milan Beko, povrede opasne po život\nObjavljeno 15.11.2014. 00:10\nBEOGRAD – Biznismen Milan Beko operisan je u Urgentnom centru u Beogradu i njegovo stanje je stabilno, ali su povrede teške i opasne po život, izjavio je zamenik direktora Urgentnog centra Dušan Jovanović.\n„Operacija je završena, stanje pacijenta je stabilno, ali naglašavam da su povrede izuzetno teške i opasne po život“, rekao je Jovanović. On je naveo da će nove informacije o stanju Milana Beka novinari dobiti u subotu u 10 sati.\nNačelnik beogradske policije Veselin Milić izjavio je da su najverovatnije dva izvršioca učestvovala u napadu na biznismena Milana Beka. Milić je za Tanjug rekao da je policija odmah preduzela sve mere i aktivnosti, da je Beka njegov vozač prevezao u Urgentni centar i da se najverovatnije radi o dve prostrelne rane.\nOn je ponovio da su u napadu najverovatnije učestvovale dve osobe, izvršilac i pomagač, a da ne može da iznosi više podataka u cilju istrage. „U pitanju je teško delo ubistvo u pokušaju za koje je nadležno Više tužilaštvo, a policija je preduzela sve mere i radnje da se otkriju izvršilac i pomagači“, rekao je on.\nKako je naveo, policija je blokirala sve glavne saobraćajnice na teritoriji Beograda, angažovane su sve operativne ekipe i radi sve da se što pre otkriju napadači i rasvetli slučaj. „Kontrolišu se sva sumnjiva lica koja odgovaraju opisu izvršilaca krivičnog dela“, rekao je on. Milić je naveo za RTS da policija nije imala informacije da je bilo pretnji po bezbednost Milana Beka niti indikacija da tako nešto može da se dogodi. Uviđaj ispred kuće Milana Beka na Senjaku je još u toku, rekao je Milić.\nIspred Urgentnog centra okupila se grupa njegovih prijatelja i saradnika, među kojima su Miodrag Kostić, Toplica Spasojević, Čedomir Jovanović, Milorad Vučelić i advokat Zdenko Tomanović.\nU ulici Andre Nikoliha okupljen je veliki broj novinarskih ekipa. Beko je oko 17 sati ispred svoje kuće na Dedinju pogođen u stomak.\nTanjug 14.11.2014 20:20\nFoto Tanjug, N.Jovanović (Arhiva), video\nPretio samoubistvom ispred zgrade Vlade\nGas za domaćinstva od danas skuplji 3,3 odsto


► Plaketa PKS za 80 godina rada Fabrike kartona Umka\nFabrika kartona Umka će u narednih nekoliko godina investirati 40 miliona evra u nove tehnologije, modernizaciju i podizanje proizvodnih kapaciteta sa 130.000 na 300.000 tona, najavio je Nebojša Šaranović, vlasnik Kapa star grupe u čijem sastavu posluje ta fabrika.\nŠaranoviću je predsednik Privredne komore Srbije (PKS) Marko Čadež uručio plaketu povodom osam decenije poslovanja Fabrike kartona Umka.\nPlaketa je dodeljana fabrici za ulaganja u tehnološki razvoj i zelenu ekonomiju u vrednosti 60 miliona evra, povećanje proizvodnje i izvoza, uvođenje i primenu međunarodnih standarda.\n"Fabrika kartona Umka jedna je od najuspešnijih privatizacija u srpskoj industriji, primer kako odgovorni vlasnici sa vizijom, efikasni menadžeri, vredni i marljivi radnici, mogu da naprave preokret - da fabriku u gubicima i dugovima, sa zastarelim mašinama i opremom, pretvore u modernu kompaniju, vodeću u svojoj branši na domaćem tržištu i izvoznika u 30 zemalja", istakao je Čadež.\nFabrika kartona Umka na 30 evropskih tržišta plasira 84 odsto proizvodnje.


Rio Tinto opredelio 2,4 milijarde dolara za realizaciju projekta Jadar - Radio Sto Plus\nKompanija Rio Tinto danas je saopštila da je opredelila 2,4 milijarde američkih dolara za izgradnju rudnika i postrojenja za preradu litijum-borata za projekat Jadar u Loznici, jedan od najvećih greenfield projekata litijuma na svetu. „Projekat Jadar je u obavezi da ishoduje sva relevantna odobrenja, dozvole...\n„Projekat Jadar je u obavezi da ishoduje sva relevantna odobrenja, dozvole i licence i nastaviće da se realizuje u saradnji sa lokalnom zajednicom, Vladom Srbije i nevladinim sektorom. Ovo je važna prekretnica za projekat i snažna potvrda opredeljenju Rio Tinta da podrži Srbiju kao vodećeg dobavljača litijuma, imajući u vidu obim i visoki kvalitet sastava ležišta Jadar“, navodi se u saopštenju.Planirano je da Jadar proizvodi litijum karbonat kvaliteta pogodnog za proizvodnju baterija, tražen mineral koji se koristi za proizvodnju baterija za električna vozila i skladištenje obnovljive energije.\nProcena kompanije Rio Tinto je da će je realizacija projekta Jadar pozicionirati kao najvećeg proizvodjača litijuma u Evropi za najmanje 15 narednih godina. Osim toga, planirano je da Jadar proizvodi borate koji se koriste u razvoju opreme za obnovljive izvore energije kao što su solarni paneli i vetroturbine.Projekat Jadar obuhvata podzemni rudnik sa pripadajućom infrastrukturom i opremom, uključujući električna vozila za vuču, kao i postrojenje za hemijsku preradu litijum karbonata kvaliteta pogodnog za proizvodnju baterija.\nKako bi se uticaj na lokalnu zajednicu smanjio na najmanju moguću meru, rudnik će, kako je najavljeno, biti izgradjen u skladu sa najvišim ekološkim standardima, uključujući korišćenje suvog slaganja industrijskog otpada. Ova inovativna metoda omogućava postupno rekultivisanje suvog otpada vegetacijom i zemljom, bez potrebe za izgradnjom brane za tečni otpad.“Nakon izgradnje Jadar će biti moderno industrijsko postrojenje, sa digitalno umreženim podzemnim rudnikom, koji se u realnom vremenu nadgleda iz centralizovanog operativnog centra. Kako bi se smanjile emisije ugljenika i potrošnja energije, u podzemnom rudniku koristiće se flota gotovo u potpunosti električnih vozila. Upravljanje vodama vršiće se uz pomoć najsavremenijeg postrojenja, zahvaljujući kome će približno 70 odsto vode biti korišćeno iz recikliranih izvora ili prečišćene vode iz rudnika“, ističe se u kompanijskom saopštenju.Procena Rio Tinta je da će Jadar će biti i najveća rudarsko-procesna investicija u Srbiji jer projekat ima potencijala da jedan odsto direktno i četiri odsto indirektno doprinese bruto domaćem proizvodu (BDP) Srbije, uključujući mnoge srpske dobavljače tokom faze izgradnje rudnika.\n„Realizacija projekta omogućiće da Jadar bude veliki poslodavac u regionu i u Srbiji. U fazi izgradnje, projekat će omogućiti otvaranje oko 2.100 radnih mesta, dok će u fazi rada rudnika i prerade mineralne sirovine biti zaposleno 1.000 ljudi“, najavio je Rio Tinto koji se takodje obavezuje da će pružiti pomoć razvoju lokalnih biznisa, kako bi mogli da podrže rad rudnika tokom narednih decenija.Izvršni direktor kompanije Rio Tinto Jakob Stausholm istakao je da kompanija ima veliko poverenje u projekat Jadar.\n„Spremni smo da investiramo, uz uslov da ishodujemo sve neophodne dozvole. Ovaj projekat će Srbiji i Rio Tintu omogućiti da odgovore na rastuću potražnju za litijumom, u skladu sa globalnom energetskom tranzicijom i ojačati našu ponudu posebno na evropskom tržištu. Jadar ima potencijal da obezbedi dovoljno litijuma za napajanje preko milion električnih vozila godišnje“, rekao je on.Podsetio je da su ležište Jadar i njegov jedinstveni mineral jadarit otkrili geolozi Rio Tinta 2004. godine u blizini Loznice.\n„Sadrži visokokvalitetni sastav bora i litijuma, zahvaljujući čemu može da podrži dugotrajne operacije u prvom kvartilu operativnih troškova za oba proizvoda“, dodao je Stausholm.\n„Svesni smo da ovaj projekat možemo da realizujemo samo ukoliko slušamo i razmatramo stavove svih zainteresovanih strana“, potvrdio je Stausholm.Sledeći koraci za projekat su dobijanje odobrenja za eksploataciono polje, kao i svih dozvola i odobrenja medju kojima je i Studija o proceni uticaja na životnu sredinu.\nKao deo procene uticaja na životnu sredinu, a u skladu sa regulativom Srbije, Rio Tinto je pozvao sve zainteresovane strane da učestvuju u javnoj raspravi u vezi sa studijama. Uz to, Rio Tinto nastavlja da organizuje i niz okruglih stolova sa organizacijama nevladinog sektora i širom javnošću kako bi podstakao otvoren dijalog.Odobrenje studije procena uticaja na životnu sredinu neophodno je za početak radova, a planirano je da izgradnja rudnika počne tokom 2022. godine.


Nova minimalna cena rada do 15. septembra - YU ECO RTV\nNaslovna / Ekonomija / Nova minimalna cena rada do 15. septembra\nMiljana Crnogorac 23 августа, 2018\tEkonomija Napiši komentar 138 Pregledi\nNova minimalna cena rada trebalo bi da bude određena do 15. septembra, a načelni pregovori između sindikata, predstavnika poslodavaca i Vlade već su počeli, poručio je predsednik Saveza samostalnih sindikata Grada Subbotice, Milan Popović. Minimalna cena rada sada iznosi 143 dinara po satu, odnosno oko 24 hiljade dinara mesečno, a iz Sindikata navode da bi minimalac trebalo da iznosi 36 hiljada dinara koliko košta minimalna potrošačka korpa.\nMinimalac trenutno iznosi oko 24 hiljade dinara, što nije dovoljno za potošačku korpu. Stav sindikata je jasan- minimalna cena rada, koja bi bila dovoljna za osnovnu potrošačku korpu, trebalo bi da iznosi 36 hiljada dinara. Ipak, predsednik Sveza samostalnih sindikata Grada Subotice, Milan Popović navodi da su predstavnici sindikata svesni da je to teško izvodljivo.\nNaš region već se suočava sa problemom nedostatka radne snage, a situacija nije ništa bolja ni u ostatku zemlje. Ukoliko se zadrže ovako niske minimalne zarade ovaj problem biće sve izraženiji, upororava Popović.\nPrethodna Večeras duhovna tribina\nSledeća Info blok 23.08.2018.\nPrijava za 100 evra počela je 15. januara i završava se 30. januara. Isplata tačno …


DPS će znati da se izbori sa devijantnim ponašanjima pojedinaca – Portal Mojkovac\nDPS će znati…\nDPS će znati da se izbori sa devijantnim ponašanjima pojedinaca\nDemokratska partija socijalista znaće da se izbori sa devijantnim ponašanjima pojedinaca. Promocija lične odgovornosti biće visoko na agendi Predsjedništva partije, kazala je u intervjuu Pobjedi Sanja Damjanović, potpredsjednica DPS-a.\nDamjanović je poručila da je njena partija dokazala da je „spremna na promjene“, te da će proces koji je počela dovesti do kraja.\nIstakla je da će predstojeći izbori u Nikšiću biti prava prilika da DPS predstavi novu političku platformu svojim biračima.\nDPS je, kaže, od svog nastanka bila partija koja je nosilac reformi u Crnoj Gori. Navodi da su se na posljednjem Kongresu desile važne promjene u upravljačkim strukturama partije „upravo iz potrebe da odgovorimo zahtjevima naših birača – građana Crne Gore“.\n„Jasno smo pokazali da smo razumjeli poruku koju su nam građani poslali i za nas su uvijek na prvom mjestu oni koji daju podršku našoj politici, a ne partijske ili državne funkcije, iako nam to zamjera naša politička konkurencija i dio javnosti. Nova politička energija, sjajni ljudi i ambiciozni ciljevi koji su rezultat posljednjeg Kongresa, sigurno će vratiti dio izgubljenog povjerenja birača“, rekla je Damjanović.\nOdgovornost svakog pojedinca je, kaže ona, „osnov naše politike i temeljna vrijednost koje se nećemo odreći“.\n„Uvjeravam Vas da će partija znati da se izbori sa devijantnim ponašanjima pojedinaca, ukoliko utvrdimo da ih je bilo. Promocija lične odgovornosti biće visoko na agendi novoizabranog Predsjedništva. Dobrobit čitavog društva, kroz zdravu konkurentsku utakmicu između svih pojedinca, jedini je put prosperiteta kojem mora da teži naša zemlja. Uradićemo sve da privučemo nove ljude, koji će uz podršku iskusnih članova naše partije, ubrzo naći svoje mjesto u kreiranju budućih političkih procesa u Crnoj Gori“, istakla je Damjanović.


PODRŠKA ZA NASILNIKE, UMESTO ZA ŽRTVE: Udruženja nezadovoljna finalnom verzijom Zakona o rodnoj ravnopravnosti | Novosti.RS\nFoto Ilustracija Deposhitphoto\nProblem je, međutim, taj što najmanje trećina opština nema novca za ovakve usluge, i žene iz njihovog kraja ne mogu da budu sklonjene u sigurnu kuću, objašnjava za „Novosti“ Vanja Macanović iz Autonomnog ženskog centra.\n- Iako podržava usvajanje novog Zakona o rodnoj ravnopravnosti, Autonomni ženski centar je veoma razočaran odlukom Vlade da privileguje finansiranje specijalizovane usluge za lica koja su izvršila nasilje, stavljajući tako u neravnopravan položaj finansiranje Sigurne kuće i Kriznih centara za žrtve seksualnog nasilja – poručuju u AŽC.\n“UBIJ SRBINA” NA VASKRS U BOROVU: Osumnjičena 21 osoba, trojica u pritvoru\n05. 05. 2021. u 18:52\nHAPŠENJE U SMEDEREVU: Osumnjičeni priveden zbog ugrožavanja sigurnosti, nošenja oružja...\n01. 05. 2021. u 17:11\nUBIO DEVOJKU I TO PRENOSIO UŽIVO: Uhapšen ruski jutjuber, osuđen na 6 godina(FOTO/VIDEO)\n28. 04. 2021. u 11:11\nDodaju i da je ovakva odluka Vlade suprotna ratifikovanoj Konvenciji Saveta Evrope o sprečavanju i borbi protiv nasilja nad ženama i nasilja u porodici, tzv. Istanbulskom konvencijom. Ona izričito zahteva da „bezbednost, prava i podrška za žrtve nasilja treba da budu od primarnog značaja“.\n- Iako predlog Zakona u članu 56 sadrži identičnu odredbu kao i Konvencija, ta odredba je obesmišljena činjenicom omogućavanja privilegovanog načina finansiranja sprecijalizovane usluge za učinioce nasilja u odnosu na specijalizovane usluge za žrtve – kažu u AŽC, i dodaju da ne mogu da ustanove kako je došlo do izmene ovog člana u odnosu na nacrt Zakona o rodnoj ravnopravnosti za koji je Ministarstvo za ljudska i manjinska prava i društveni dijalog sprovelo javnu raspravu.\nTakođe dodaju da je specijalizovana usluga za učinioce nasilja veoma skupa i bez garancije za pozitivan ishod i bezbednost žrtava.\n- U svetu specijalizovane usluge plaćaju sami učinioci, jer tako pokazuju stvarnu nameru da promene ponašanje i preuzmu odgovornost. U nekim kantonima u Švajcarskoj, učinioci nasilja snose ne samo trošak svog psihoterapeutskog tretmana, već i trošak boravka žene i dece u Sigurnoj kući u situaciji kada su oni ostali da žive u zajedničkoj kući – dodaju u AŽC.\nMacanović još primećuje da veliki broj evropskih zemalja ima krizne centre za žrtve seksualnog nasilja. Kod nas je postojao pilot projekat u Vojvodini, koji se ugasio pre nešto više od dve godine, kada je prestalo projektno finansiranje iz inostranstva. Pokrajina nikada nije preuzela ovaj trošak.\nporodično nasilje Zakon o rodnoj ravnopravnosti Autonomni ženski centar Sigurna kuća Finansiranje iz budžeta žrtve nasilja žene žrtve nasilja\nNikola R. (25) iz Donjeg Međurova u petak je pred Višim sudom u Nišu oglašen krivim i osuđen prvostepenom presudom na sedam i po godina zatvora, jer se 7. marta prošle godine u svojoj porodičnoj kući, u uračunljivom stanju, nakon ljubomornog ispada skoro četiri sata svirepo iživljavao nad svojom devojkom.\nČULA SE VIKA IZ NJIHOVOG STANA: Novi detalji jezive porodične drame na Karaburmi - Komšije u šoku (FOTO/VIDEO)\n20. 04. 2021. u 11:25\nUHAPŠEN OSUMNJIČENI ZA ZLOSTAVLJANJE: Priveden zbog mučenja dve godine mlađeg mladića\nDVADESTJEDNOGODIŠNJI M. D. iz Stare Pazove, uhapšen je zbog sunje da je u prethodnom periodu zlostavljao i zastrašivao 19-godišnjeg mladića, presretao ga na ulici i pretio mu ubistvom.\n12. 04. 2021. u 12:52\nPETICIJU kojom se zahteva ukidanje reformisanih nastavnih planova i programa iz istorije za gimnazije i srednje stručne škole do danas je potpisalo više od hiljadu ljudi, a među njima je i veliki broj profesora.\n11:54 VUČIĆ PRIPADNICIMA MUP-A: Srpski policajac mora da ima dostojan život, radite najteži posao\n11:51 NAKON VIŠE OD GODINU DANA PATNJE: Tanja Savić konačno otišla po sinove u Australiju, a evo kada ih dovodi u Srbiju (FOTO)\nDANAS je došao i taj dan kada je Tanja Savić konačno u zagrljaju svojih sinova Maksima i Đorđa.\n11:51 ĐOKOVIĆ UŽIVA KOD NADALA: Želeo bih da zahvalim Toniju i svima iz organizacije što su nam ulepšali boravak


Tadić je objavio fotografiju na kojoj su on i Eriksen uz napomenu da mu želi brzo ozdravljenje.\nPodsetimo, utakmica Danske i Finske Evropskom prvenstvu u fudbalu je prekinuta nakon što se reprezentativac Danske Kristijan Eriksen srušio se na terenu.\nNakon reanimacije, Eriksen je prebačen u bolnicu u svesnom stanju. Prema poslednjim informacijama, njegovo stanje je stabilno i može da govori. Utakmica je nastavljena u 20.30 sati, a Finci su ostvarili istorijsku pobedu.


Kriminalistička serija "Močvara" premijerno pred publikom - BIGportal.ba\nProjekcijom prve epizode TV serije “Močvara” autorskog tandema Milena Marković – Oleg Novković, ekipa ovog projekta je premijerno predstavila novu krimi-priču u Kombank dvorani.\nTelevizijsku premijeru u Srbiji “Močvara” će imati 6. septembra na kablovskom kanalu “Superstar TV”.\nNakon toga serija od 10 epizoda će se emitovati na RTS-u od 12. saeptembra.\nPrva pilot epizoda je prikazana odabranoj publici i medijima, gdje se priča odvija u urbanom miljeu Novog Beograda, u kome protagonista inspektor započinje istragu brutalnog ubistva.\nGalerija raznih likova koji prolaze kroz život pomalo izgubljenog junaka, a čija je prošlost sa druge strane zakona i koji sada mora da se fokusira na rješavanje svojih ličnih demona ne bi li se skoncentrisao na posao rješavanja slučaja pred sobom.\nPjesnik i dramski pisac, Marković sada debituje kao pisac jedne TV serije, na čijem je scenariju godinama radila sa mnogim izmjenama.\n“Ja sam školovani scenarista, što znači da sam naučena da se bavim žanrovskim delima, a moj omiljeni žanr u literaturi i filmu bio je oduvek film noir ili detektivski triler”, objašnjava autorka, i dodaje da je sama odlučila da kreira priču u tom ključu, kada joj je reditelj obavijestio da će raditi seriju.\nRežiser Oleg Novković prvi put takođe radi jednu TV seriju, a publika ga zna iz umjetničkih filmova “Kaži zašto me ostavi”, “Normalni ljudi”, “Beli, beli svet”, “Sutra ujutru”, “Otadžbina”, gdje posljednje projekte potpisuje sa istim piscem.\n“Veliki mi je izazov i zadovoljstvo da radim nešto sasvim drugačije i tendencija je u svetu da se kriminalističke priče sa velikog ekrana prebacuju na televizijske serije, što na neki način liči na jedan mamutski film od 10, 12, ili 15 epizoda”, analizira Novković i dodaje da je jedva čekao ovakvu priliku, da je posao bio ogroman, ali da ima i veliko zadovoljstvo nakon svega.\n“Moj inspektor Nikola Krsmanović je dosta težak, kao čovjek i taj karakter smo stvarali svi zajedno, Oleg, Milena i ja, čestim razgovorima i kod njih kući, i na kraju sam se i zaljubio u taj lik, nakon čega sam jako srećan”, nadahnuto priča Bogdan i ne krije zadovoljstvo što su se sada vratili u bioskope nakon pandemije, za početak projekcijom “Močvare”.\nNajmlađa iz glumačke ekipe je Jana Bjelica u jednoj od vodećih uloga, koja navodi da joj je puno značilo da nauči sve od iskusnijih kolega, a naglašava da su probe za snimanje bile veoma temeljne, iako se lično nikada nije osjećala dovoljno spremnom.\nAna Franić se vraća u glumački svijet Srbije nakon što je neko vrijeme radila i živjela u Hrvatskoj i osim u “Močvari” publika će je gledati i u filmu “Ime naroda”, čija će premijera biti na Festivalu evropskog filma na Paliću 12. septembra.\nOvdje tumači jednu antiheroinu koja je možda povezana s teškim zločinom, jer je poznavala žrtvu iz mračnog miljea.\n“Najveće zadovoljstvo mi je zapravo da konačno posle toliko godina radim sa Olegom i Milenom, da sarađujem s ovom ekipom i da učestvujem u nečemu što bih i sama volela da gledam na malim ekranima”, iskrena je Franić i dodaje da je njena uloga veoma masno” napisana, izuzetno dobro, da i na malom prostoru predstavlja veliki izazov za glumca.\n“Veoma je udobno i divno kada imam pred sobom ljude koji su dovoljno inspirativni, a pored toga ih poštujem i volim, onda je uživanje raditi”, uzbuđeno priča Bjelica i priznaje da je sve bilo intenzivno, te da nije bilo lako stvoriti čitav jedan bračni odnos u kratkom periodu na ekranu.\nOstaje još samo da se provjeri puls i utisak publike, čim serija krene s emitovanjem u nedjelju, 6. septembra na Superstar TV kanalu, a odmah zatim i na RTS 1.


• Traže se anketari za poljoprivredu\nRepublički zavod za statistiku (RZS) objavio je javni poziv za anketare koji će sprovoditi Anketu o strukturi poljoprivrednih gazdinstava, u periodu od 1. oktobra do 30. novembra.\nKonkurs je otvoren do 21. avgusta, a zainteresovani kandidati se mogu prijaviti isključivo putem veb aplikacije Republičkog zavoda za statistiku.\nRadi sprovođenja ankete biće angažovano ukupno 536 anketara, od koji osam za teritoriju grada Sombora. Kandidati za anketare moraju ispuniti sledeće uslove: moraju biti državljani Republike Srbije, starosti od najmanje 18 godina, sa najmanje srednjim obrazovanjem u četvorogodišnjem trajanju, te uslov da protiv kandidata nije pokrenuta istraga i nije podignuta optužnica.\nKriterijumi za izbor kandidata su: stručna sprema, oblast obrazovanja, radni status, učestvovanje u Popisu poljoprivrede 2012. godine ili drugim statističkim istraživanjima RZS u poslednje tri godine i posedovanje vozačke dozvole i mogućnost korišćenja vozila za rad.\nPrednost pri izboru imaće nezaposleni kandidati sa visokom stručnom spremom u poljoprivrednoj struci, mogućnošću korišćenja vozila za rad, kao i oni koji su učestovali u Popisu poljoprivrede 2012. godine ili drugim statističkim istraživanjima RZS u poslednje tri godine.\nSpisak kandidata pozvanih na intervju biće objavljen 24. avgusta na veb sajtu RZS, gde se mogu videti i detaljnije informacije o izboru anketara i njihovim obavezama.\ntriletrip @ Čet, 16.08.2018. 00:19\nanketa društvo javni poziv konkurs nezaposleni poljoprivreda posao republički zavod za statistiku sombor


Nikolićeva spasilačka misija RTK, sem što je skupo koštala gradsku kasu, podrazumevala je i ograničavanje prava svim drugim medijima da koriste javna sredstva. „Dok nema novca, nema konkursa. Stvar je vrlo jednostavna,“ stav je odlazećeg gradonačelnika Kragujevca, koji je ponovio i krajem januara ove godine, kao i u svaki put od 2015, kada je obrazlagao odluku gradske uprave da ne sprovodi Zakon o javnom informisanju. Argument teško prihvatljiv ako se zna da je samo za funkcionisanje Radio- televizije Kragujevac, u periodu od 2015. do 2019, iz budžeta grada plaćeno blizu 300 miliona dinara. Podaci iz istraživanja Res publike pokazuju da je RTK kroz subvencije dobila nešto više od 174,5 miliona, a još 13, 5 miliona za usluge po ugovoru, odnosno za prenose skupštinskih zasedanja. Tome, međutim, treba dodati i iznos od preko 110 miliona dinara, koji je tokom 2017. i 2018, iz gradskog budžeta isplaćen poveriocima RTK za dugove nastale pre, kao i nakon privatizacije.\nUvidom u strukturu davanja, primetno je da je gradska uprava sa Nikolićem na čelu, u godini nakon privatizacije, svoj dojučerašnji mediji praktično „pustila niz vodu“, da bi kasnije sve dugove platila sa kamatom. Naime, Radio- televizija Kragujevac je iz budžeta grada 2016. dobila „svega“ 4,6 miliona dinara. Iznos gotovo zanemarljiv u poređenju sa 74 miliona, koliko je na račun te medijske kuće leglo tokom 2015, u kojoj je privatizovana. Ostaće zabeleženo da je početkom decembra 2016, posle više štrajkova upozorenja i nakon što su izvršitelji, po tužbama zaposlenih za neisplaćene zarade, popisali imovinu koja je prodata na licitaciji, RTK prestala da emituje program. Gradska uprava pojavila se tada kao kupac dela televizijske opreme, uz obrazloženje da je to “neki vid podrške“, kao i da zbog finansijske situacije, “grad, nažalost, nije u prilici da kroz projektno sufinansiranje pomaže rad medija u Kragujevcu”. Prilika se, međutim, ukazala već sledeće godine, ali ne za raspisivanje medijskog konkursa, već za podršku opstanku RTK, koji je budžet grada koštao skoro 130 miliona dinara. Tokom 2017. više od 107 miliona plaćeno je za dugove po osnovu sudskih presuda izvršnih poverilaca i blizu 22 miliona za subvencije i naknade za prenose skupštinskih zasedanja.\nDa li je spasavanje RTK moglo da košta manje, odnosno da li je drugačijim planiranjem i blagovremenom pripremom za privatizaciju, gradska uprava mogla da izbegne bar plaćanje kamata, sudskih taksi i troškova izvršenja za dugove koji su kasnije svakako namireni, pitanje je koje zahteva posebnu analizu. Ranije sprovedeno istraživanje konzorcijuma BIRN-a, NUNS-a i Fondacije Slavko Ćuruvija, pokazalo je da su subvencije u korist RTK tokom 2017. isplaćivane i skidanjem sredstava sa pozicija predškolskog, osnovnog i srednjeg obrazovanja i vaspitanja. Na način finansiranja, kao i na pitanje opravdanosti i svrsishodnosti značajnijih budžetskih davanja na račun ove medijske kuće, pažnju skreće i podatak o imovini i prihodima javnih funkcionera, dostupan u registru Agencije za borbu protiv korupcije. U izveštaju s kraja septembra 2017. neto plata direktorke Radio- televizije Kragujevac iznosila je oko 76 000 dinara, da bi već sredinom maja naredne godine, zarada bila povećana na 96 000, što je neuobičajeno veliko povećanje za rukovodioce preduzeća koja se finansiraju javnim novcem.\nPrivilegovan status RTK ne uživa samo među medijima u Kragujevcu, već predstavlja izuzetak i na medijskoj sceni Srbije, kao jedina televizija koja iz lokalnog budžeta direktno dobija novac za plate i redovno funkcionisanje. Ova medijska kuća oduvek je koristila najveći deo sredstava izdvojenih za javno informisanje. U periodu do 2015. odnosno do privatizacije, Radio- televizija Kragujevac je kao javno preduzeće finansirana u skladu sa Zakonom o lokalnoj samoupravi i odredbi o subvencionisanju medija čiji je osnivač grad. U isto vreme, preko ugovora o poslovnoj saradnji na osnovu javnog konkursa ili direktnim ugovaranjem, lokalna samoprava je sufinansirala i programske sadržaje drugih medija. Usvajanjem seta zakona, u avgustu 2014, započela je medijska reforma koja je donela nova pravila, ali ona u Kragujevcu nisu zaživela. Nakon neuspešne privatizacije, RTK je vraćenja pod okrilje grada, a konkurs za sufinansiranje medijskih sadržaja od javnog interesa, kao zakonski način za dodelu budžetskog novca, nikada nije sproveden. Uredba Vlade Srbije koja je omogućila da se nakon raskida privatizacije, kapital preduzeća iz Registra akcija i udela besplatno prenese na grad ili opštinu, nije ograničila koliko takvo vlasništvo lokalne samouprave nad medijem može da traje. Radio- televizija Kragujevac zvanično je u postupku privatizacije gotovo pune tri godine. Ostali kragujevački mediji na javni konkurs čekaju duplo duže.\nNa neodrživost takvog stanja, sem teške situacije u većini lokalnih redakcija, posredno ukazuje i Medijska strategija za period 2020- 2025. koju je početkom godine usvojila Vlada Srbije. Ovaj starteški dokument kao jednu od mera predviđa „okončanje procesa privatizacije izdavača u javnom vlasništvu, u cilju uspostavljanja funkcionalnog, održivog i fer medijskog tržišta, zaštićenog od političkog uticaja“. Istovremeno, predlaže i da se „izmenama regulative unapredi sistem državne pomoći u medijskom sektoru, koji bi se zasnivao na principima transparentnosti, objektivnosti, predvidivosti i nediskriminacije (ravnopravnog tretmana svih medija) i uz neremećenje tržišnih mehanizama.“\nPrema Medijskoj startegiji, obavezu privatizacije preostalih medija u javnoj svojini trebalo bi posmatrati i u kontekstu nastavka evropskih integracija Republike Srbije. Kragujevačka javnost ima i dodatni interes da se prema ovom pitanju odnosi sa naročitom pažnjom. Kako zbog značajnog iznosa novca građana koji je u pethodnom periodu uložen u Radio- televiziju Kragujevac, tako i zbog činjenice da nema garancija da personalne promene na čelu grada ili neka nova privatizacija, neće ponovo ugroziti rad ovog medija. Res publika zato insistira na doslednoj primeni zakona, jer je aktuelna medijska politika gradske uprave, koja je bazirana na nedorečenosti i neusaglašenosti propisa, pre izraz trenutne političke volje, nego doprinos stvaranju održivog sistema javnog informisanja u gradu Kragujevcu.\nOvaj tekst objavljen je uz finansijsku pomoć Evropske unije. Za njegovu sadržinu isključivo je odgovorno udruženje Res Publika i ta sadržina nipošto ne izražava zvanične stavove Evropske unije.\nOvaj tekst je objavljen u okviru projekta „Fer igra: Кonkurencijom do kvalitetnije medijske ponude”. Projekat je deo programa „Pripremi se za učešće”, koji implementiraju Centar za evropske politike – CEP, Nacionalna alijansa za lokalni ekonomski razvoj – NALED i Centar savremene politike kroz nezavisni medijski portal – European Western Balkans.\n← Tramp razmišlja o pomilovanju Edvarda Snoudena\nSINOS pisao premijerki zbog upućivanja novinara iz Novosti na prinudni odmor →